open-index/open-wikipedia-markdown huggingface dataset:
ထိပ်တင်ဧကန်

ဝတ်တော်သိမ်းကြိုး

## ထိပ်တင်ဧကန်
ထိပ်တင်ဧကန်။ မယ့်စိတ်မှာတော်မှန်။ သွေလှန်လို့ ထူးခြားဘဲ။ မယ်စိတ်ထဲက စွဲလှာနဲ။ ။

မြဲမြဲမြဲမြဲ သာ။ သဘောငယ်သာ ကြင်ကြင်ကြင်ပလေ။ သက်လုံးငယ်သာ ခင်ခင်ခင်ပလေး။ ။

မရှောင်လေငြား။ မှန်ရုံမှန်ရုံသား။ ။

ထိပ်ထားငယ်သာကြည်။ ကြွပါလာပါမည်။ ကြံစည်ကြံစည် ကြံစည်ရောရှု။ ပျိုတော်များတစ်စုငယ်နှင့်လေး။ ။

နှီးနှောစိတ်ထားပြီး စိတ်ထားပြီး။ နှီးနှောစိတ်ထားပြီး စိတ်ထားပြီး။ နှီးနှောစိတ်ထားပြီး စိတ်ထားပြီး။  ။

သွေလှန်လို့ ထူးခြားဘဲ။ မယ့်စိတ်ထဲက စွဲလှာနဲ။ ။

မြဲမြဲမြဲမြဲသာ။ သဘောငယ်သာ ကြင်ကြင်ကြင်ပလေ။ သက်လုံးငယ်သာ ခင်ခင်ခင်ပလေး။ ။

ဘုန်းပန်းပွင့်လူ။ ယဉ်တဲ့ယဉ်တဲ့သူ။ ။

ယူတော် ယူတော် ယူတော် သွေလွှဲ။ လာမှ လာလိုဘဲ။ ။

နှီးနှောစိတ်ထားပြီး စိတ်ထားပြီး။ နှီးနှောစိတ်ထားပြီး စိတ်ထားပြီး။ နှီးနှောစိတ်ထားပြီး စိတ်ထားပြီး။  ။

သွေလှန်လို့ ထူးခြားဘဲ။ မယ့်စိတ်ထဲက စွဲလှာနဲ။ ။

မြဲမြဲမြဲမြဲသာ။ ဆန်းလှလှဘွေရှာ။ ထွေရာယဉ်မျိုး။ ပုံလာဆင့်ဆင့်တိုးပါလို့။ ထွတ်စိုးစံတော်မူလေတည့်မှ။ ထွတ်စိုးစံတော်မူ။

## ကျေးဇူးတင်ပါသည်
ပြုစုထိန်းသိမ်းပေးထားသော ဂီတဝိသောဓနီ face book group အား ကျေးဇူးအထူးတင်ပါသည်။
https://www.facebook.com/groups/GitaWinThawDaNi/
စံရာဘုံမြင့်

ဇောင်းကလောပြွန်ရေဆင်းကြိုး

## စံရာဘုံမြင့်
စံရာဘုံမြင့် ညီးလင်း ဝေယန်နှုန်းမယွင်း။ ။

ရာပြည်ပြည်မင်းမှန်ကူ။ ထွတ်ထိပ်သယမ္ဘူ။ ။

စံတော်မူ။ လျှံလူအောင်မြေကျွန်းဝယ်ပလေ။  ရှုငြောင်းအီ။ ရှေ့ဆီ ပြုဗ္ဗာစွန်းမှာတဲ့လေး။ ။

ဖြူဝန်းပြာချေ။ ဝါရွှေစိမ်းစို။ ခိုလဲ့လဲ့ ညိုနွဲ့နွဲ့ အိုဘဲ့ကြာမျိုး။ မောက်ဖြိုးထူးတဆန်း။ ။

တင်းကြမ်း တင်းကြမ်း မြရည်ရောင်။ ငှက်တည့်ငှက်မယ်မောင်။ ။

သာခေါင်ကြေ အညာလေတည့်မှ။ ယာဉ်ဘောင် ရေသီတာ။ ။

သံသာဖိုမ ဧ။ ဇင်ယော်ကျူးရင့်ကြွေး။ ။

မြစ်တွေးတွန်သံ သာချည့်လေ။ ချစ်ရေး တူမကွာတည့်လေ။ ။

ဖွေးဖွေး ဖွေးဖွေး ရေအလျှံ။ လှိုင်းတည့် လှိုင်းပေါ်စံ။ ။

ငါးတန် ငါးတန် ငါးတန် ငါးကြင်း။ ငါးဖယ် ငါးပြာစင်းငယ်နှင့်လေး။ ။

ပြွန်ရင်း ပြွန်ရင်း ဆိုက်ခါခါ။ ချင်းတို့လိုက်ဘာသာ။ မြူးပျော်ခါ ယှဉ်ပြိုင်သွား။ ငှက်စုံရွှေလိပ်ငါး။ ။

စီးတွေတွေသားငယ်နှင့်။ ရေပေါ်မှာသွားပါလို့။ များတောင်းပင်လေလေတည့်။ များတောင်းပင်။

## ကျေးဇူးတင်ပါသည်
ပြုစုထိန်းသိမ်းပေးထားသော ဂီတဝိသောဓနီ face book group အား ကျေးဇူးအထူးတင်ပါသည်။
https://www.facebook.com/groups/GitaWinThawDaNi/
ဇေယျာအောင်ချာ

စောင်းတော်ဘွဲ့ကြိုး

## ဇေယျာအောင်ချာ
ဇေယျာအောင်ချာ စိုးမိုးသိမ်းမြန်း။ ရွှေပြည်သာလှ တိုင်းခန်း။ ငြိမ်းချမ်း။ ဘုန်းမိုဃ်း ရွာသွန်းဖြန်း။ ။

စံခန်းမန်းဗွေလယ်။ ခဝပ် ရွေညီဝယ်။ စံပယ်ခါတော်ချိန်။ ပဉ်တည့်သာပဉ္စသိန်။ ။

ဝတိန်ညီလာ နွဲ့နွဲ့လေ။ စောင်းတော်ရွှေကြိုး သာဘွဲ့လေး။ ။

ရစ်သွဲ့ငယ်ကျူးလှိုင်။ သံညှင်းငယ်ပြိုင်။ ။

ပြည်တော်ဝေမြိုင်။ ပုလဲဆိုင်။ ဆေးဆေး။ လေးလေး။ ဆေးဆေး။ လေးလေး- ချိူ… ညွှန်းမကဲ့ငယ်သို့။ လွမ်းရန်ပိုလေလေတည့်။ လွမ်းရန်ပို။

## ကျေးဇူးတင်ပါသည်
ပြုစုထိန်းသိမ်းပေးထားသော ဂီတဝိသောဓနီ face book group အား ကျေးဇူးအထူးတင်ပါသည်။
https://www.facebook.com/groups/GitaWinThawDaNi/
ဆယ်ရောင်ဝေ

မြင်းခင်းတော်ဘွဲ့ကြိုး
၎င်းအလိုက်- သက်တန်ရေသောက်ဟန် ရွှေလှံအဲမောင်းရေး

## ဆယ်ရောင်ဝေ
ဆယ်ရောင်ဝေ။ ပယ်မှောင်ချွေ။ အမရ မြန်ချာမြေ။ ။

ရေဝ ရေဝ ရေတ သာရွှန်း။ ဗိမာန်နန်းမြင့်သွန်းငယ်နှင့်လေး။ ။

လွှတ်ကွန်းဘွေညီလာလေတည့်မှ။ ရွေဝန်းကြယ်ရံကာ။ ။

ခွါပြာ၊ မာလာ၊ ဂန္ဓာကြိုင်သင်း။ ဂေါ်ဇင်ပင်မြင့်မင်းငယ်နှင့်လေး။ ။

မြင်းခင်းအောင်ဇေယျံလေတည့်မှ။ ***ပယ်ဝန်း***စီးပုံဟန်။ ။

ရေသောက်သက်တန်။ ရွှေလှံချိန်နွှဲ။ မြင်သူအံ့မရဲသည်နှင့်။ နန်းပွဲသဘင်တော်လေတည့်မှ။ နန်းပွဲသဘင်တော်။

 

* မြန်မာမင်းကောင်းမင်းမြတ်တို့ ရွှေလက်ထက်တော်၌ မြင်းခင်းပွဲသဘင်ကို ပြာသိုလ၌ ကျင်းပမြဲဖြစ်သည်။ ၎င်းပွဲ၌ အဲမောင်းရွှေလှံကိုင်နည်း ၃၇မျိုး။ မြင်းစီးနည်း ၃၇မျိုးကို ပြသကြသည်။ မြင်းကိုပယ်ဝန်းစီးလျှင်။ အဲမောင်းကို သက်တန်ရေသောက်ဟန်ကိုင်ရသည်။ သို့ကြောင့် ***ပယ်ဝန်း***ဆိုသည်မှာ မြေပြင်၌ မြင်းကိုလှည့်၍ စီးသောပုံတစ်မျိုးဖြစ်သည်။

## ကျေးဇူးတင်ပါသည်
ပြုစုထိန်းသိမ်းပေးထားသော ဂီတဝိသောဓနီ face book group အား ကျေးဇူးအထူးတင်ပါသည်။
https://www.facebook.com/groups/GitaWinThawDaNi/
သဘာဝဘေးအန္တရာယ်

**သဘာဝဘေးအန္တရာယ်**ဆိုသည်မှာ လူတို့၏ အားထုတ်မှုကြောင့် မဟုတ်ဘဲ သဘာဝတရားကြောင့် ဖြစ်ပွားသော ဘေးအန္တရာယ်များကို ဆိုလိုသည်။ ဥပမာ- မုန်တိုင်းတိုက်ခြင်း၊ ငလျင်လှုပ်ခြင်း၊ ဆူနာမီ များဖြစ်ပေါ်ခြင်းတို့ ဖြစ်သည်။

သဘာဝဘေးအန္တရာယ်များသည် ဘေးဒဏ်ခံရသော ဒေသ၊ ခိုလှုံရန် အကာအကွယ်ရနိုင်မှုအခြေအနေ၊ ဘေးအန္တရာယ်၏ ပြင်းအားစသော အချက်များပေါ်မူတည်၍ ဘေးအန္တရာယ်ခံရသော ဒေသသို့မဟုတ် နိုင်ငံ၏ စီးပွားရေး၊ ဒေသခံတို့၏ အသက်အိုးအိမ်စည်းစိမ်နှင့် ထိုဒေသ၏ ဖွံ့ဖြိုးတိုးတက်ရေးတို့တွင် အကျိုးသက်ရောက်မှုများစွာကို ဖန်တီးပေး၏။
စောင်းတော်သိင်္ဂါ

စောင်းတော်ဘွဲ့ကြိုး

## စောင်းတော်သိင်္ဂါ
စောင်းတော်သိင်္ဂါ ဧဧညှင်းညှင်း။ မြည်သံသာလှ မှန်ကြာတွင်း။ ထံပေါင်းတေတျာသွင်း။ ။

သာခြင်းသာခြင်း။ လွန်သာယာ။ တီးဘွဲ့လက်သံမှာ။ ။

ပန်းပွားပန်းပွား ဝေဆာဆာ။ ရွှေလက်ရုံးက။ တိုးကိန္နရာ။ ။

လက်သံ လက်သံ လက်သံရှိန်ပြင်း။ သာတည့်- သာဘိခြင်းငယ်နှင့်။ သုံးယာမ်သန်းခေါင်တွင်းပေမို့။ တံမြွာတံရှည်ညှင်းပါလို့။ စောင်းမင်းပဉ္စသိန်လေတည့်မှ။ စောင်းမင်းပဉ္စသိန်။

## ကျေးဇူးတင်ပါသည်
ပြုစုထိန်းသိမ်းပေးထားသော ဂီတဝိသောဓနီ face book group အား ကျေးဇူးအထူးတင်ပါသည်။
https://www.facebook.com/groups/GitaWinThawDaNi/
နေရင်းလေလဲ

ပြန်ကဘက်သံကြိုး

## နေရင်းလေလဲ
နေရင်းလေလဲ။ ထိုင်ရင်းလေလဲ။ အလွမ်းငယ်ဝေ လှိုက်လဲလို့လို့။ လားလား ဖြေနိုင်ပါဘဲပေမို့။ လားလား လားလား ဖြေနိုင်ပေါင်။ စိတ်ကို သတိဆောင်။ ။

ဆောင်လေလေတည့်မှ။ ဆောင်တည့်သာ ဆောင်လေလေ။ ။

ထိပ်တင်လေ ထိပ်တင်လေ ကူးလာပါနှင့်ရှင်။ ကူးလာပါနှင့် ယဉ်တဲ့မင်း။ ကျွန်မ ခန်းသာတွင်း။ ။

လင်း လင်း လင်း လင်း သာ။ နေနိုင်ပါတည့်သာ။ ဖြေတည့်သာဖြေနိုင်ပါ။ ။

ရှိရှင်ဖူးမသာ။ လာလို့လို့လေ။ ရှိရှင်ဖူးမသာ လာလို့လို့လေး။ ။

ဟိုအဆောင်ဆောင်များ။ သည်အဆောင်ဆောင်များ။ ရံခါသွားပါလို့။ ထားထိပ်တင်လေလေတည့်။ ထားထိပ်တင်။

## ကျေးဇူးတင်ပါသည်
ပြုစုထိန်းသိမ်းပေးထားသော ဂီတဝိသောဓနီ face book group အား ကျေးဇူးအထူးတင်ပါသည်။
https://www.facebook.com/groups/GitaWinThawDaNi/
မာလာဂန္ဓာ

ဒေဝဒူတနတ်- သံလျက်ကောက်ကြိုး

## မာလာဂန္ဓာ
မာလာဂန္ဓာ မွှေးမွှေး သင်းသင်း။ လေပြေလာက ဧဧညှင်းညှင်း။ တောင်တောမြိုင်လုံးလင်း။ ။

အင်ကြင်း အင်ကြင်း ကြိုင်လှိုင်ရွှင်။ နှင်းနှင့် ဂေါ်သဇင်။ ။

တသွင်ဝေယန်မှာ ရွှေတဲ့သာ ရွှေသူဇာ။ ။

စံရာပျော်ချိန်နီး နှင့်နှင့်လေ။ သီလာရောင်ရှိန် စွင့်စွင့်လေး။ ။

နတ်ရှင်ငယ်မိုးမှန်။ မိန့်ခွန်းတော်ပြန်။ သာကီနွယ်မှန်။ ပွင့်မည်လောင်းရန်။ တင့်မောဟန်။ ဆွေးကြောင်း ဝေးကြောင်း- ဘန်။ ဆင့်ရရင့်ငယ်နှင့်။ လွမ်းချိန်တန် လေလေတည့်။ လွမ်းချိန်တန်။

## ကျေးဇူးတင်ပါသည်
ပြုစုထိန်းသိမ်းပေးထားသော ဂီတဝိသောဓနီ face book group အား ကျေးဇူးအထူးတင်ပါသည်။
https://www.facebook.com/groups/GitaWinThawDaNi/
စိမ်းလဲ့လဲ့ညိုပြာ

ဘောင်သိမ်းကြိုး

## ရေးသူ
မြဝတီမင်းကြီး

## စိမ်းလဲ့လဲ့ညိုပြာ
စိမ်းလဲ့လဲ့ညိုပြာ။ ဇေယျာအောင်ခန်း။ ဘောင်တော်ဆိုက်ခါ မြန်းပါလို့။ ရွှေပြည်သူစုံပေါင်း ရှိပန်း။ ။

နန်းနှင့်ယာဉ်ဧရာ။ ပြည့်မျှရံဗိုလ်ပါ။ ကြွေးရင့်ဆော်သံဝွ။ နှဲနှင့်စည် ***တံမြွာ***။ ဆေးလေးညီညာ။ သင်္ခါငါးမည်။ ညှင်းညှင်း တံရှည်ကျူး။ ဘယ်ရာဝင်ရှေးမှာမှ။ တူဟန်လေစံရေး ကြားဘူး။ ။

ထူးချွန်အောင်။ ကဲလွန်အောင်။ ဝေမှောင်ကင်းလို့လေ။ ။

မှန်သိင်္ဂီ။ ရံရွေညီ။ ဒေဝီမင်းနှင့်။ ဆင်း သူ ဇာလေလေတည့် ။ ဆင်းသူဇာ။

 

****တံမြွာ*** ဟူသည်။ ပတ်သာ- ဒုံမင်း- ခွက်ခွင်း- ပုလွေ- တံရှည်- တံမြွာ ဟူသော။ တူရိယာငါးပါး အပါအဝင်။ နှစ်လုံးပြူး ပုလွေတမျိုးဖြစ်သည်။

## ကျေးဇူးတင်ပါသည်
ပြုစုထိန်းသိမ်းပေးထားသော ဂီတဝိသောဓနီ face book group အား ကျေးဇူးအထူးတင်ပါသည်။
https://www.facebook.com/groups/GitaWinThawDaNi/
ဇေ​ယျာ​မြို့ (သီချင်း)

ဘောင်ငင်ကြိုး။

## ရေးသူ
မြဝတီမင်းကြီး

 
## ဇေယျာမြို့
ဇေယျာမြို့။ ရွှေဒွါ ရွှေလှေ များလှ သောင်းသောင်း။ ။

နန်းချင်းနန်းချင်း။ လှော်ချည်လေ ပြိုင်ချည်လေ။ ရေးလှ ပြောင်းပြောင်း။ ။

တီးရွမ်း ခြိမ့်မောင်း။ ဧပင်သာ ဧရင့်ငြောင်း။ ပျော်ကြောင်းဆင်ကာ။ ယာဉ်တဲ့ ယာဉ်သီတာ။ ။

မိုးမြေချာလေ ပတ်ကုံးပတ်ကုံး။ စိုးပင်သာ စိုးသိမ်းကြုံး။ ။

ပေါင်းရုံးဆယ်ဖြာ။ ဦးတဲ့ဦးတင်ကာ။ ။

ဘောင်ငင်ရာ။ ထုံဂန္ဓာ။ မာလာသင်းပျံ့လေ။ ။

***ရွှေကေသီ***။ လေချီချီ။ သိင်္ဂီဝင်းမှည့်။ ဆင်းသူဇာလေလေတည့်။ ဆင်းသူဇာ။

 

အချို့ (***ရွှေရေသီ***) ဟုလည်း သီဆိုကြသည်။

*ကေသီမှာ ဆံပင် ဟူသောအနက်။

*ရေသီမှာ ရွက်တို့၏ရေသီကြိုး ဟူသောအနက်ရှိသည်။

## ကျေးဇူးတင်ပါသည်
ပြုစုထိန်းသိမ်းပေးထားသော ဂီတဝိသောဓနီ face book group အား ကျေးဇူးအထူးတင်ပါသည်။
https://www.facebook.com/groups/GitaWinThawDaNi/
အွန်လိုင်းစွယ်စုံကျမ်း

စွယ်စုံကျမ်းထုတ်လုပ်ရိုက်နှိပ်သည့် ကုမ္ပဏီကြီးများသည် အင်တာနက်ခေတ်တွင် အခမဲ့ဖြစ်စေ၊ အခကြေးနှင့်ဖြစ်စေ Online Encyclopedia အွန်လိုင်းစွယ်စုံကျမ်းများ ပေါ်လာသည်။ နာမည်ကျော် ဝီကီပီးဒီးယား Wikipedia ဟုခေါ်သော အင်တာနက်အခမဲ့ စွယ်စုံကျမ်းကို အင်္ဂလိပ်ဘာသာ အသုံးပြုသူ များစွာ အခမဲ့ကြည့်ရှု၊ တည်းဖြတ်နိုင်သည်။ ၂ဝ၁၃-ခု တွင် အချက်လက်ပေါင်း ၄.၂သန်းရှိသည်။ အခြားဘာသာ ဝီကီပီးဒီးယားများလည်း အချက်အလက် တစ်သန်းကျော်ရှိသည်။ ဥပမာ နယ်သာလန်၊ ပြင်သစ်၊ စပိန်၊ အီတလိ၊ ဂရိ..စသည့်ဘာသာရပ်များဖြစ်သည်။ ဂျပန်ဝီကီတွင် အချက်အလက် ၈သိန်း၊ ကိုးရီးယားဝီကီသည် အချက်အလက် ၆သိန်းရှိကြသည်။

ဝီကီပီဒီယာ အခမဲ့ အွန်လိုင်းစွယ်စုံကျမ်း Jul-2013 အချက်အလက်အရေအတွက်မှာ-
# အင်္ဂလိပ်ဘာသာ - ၄.၂သန်း
# နယ်သာလန်ဘာသာ - ၁.၅သန်း
# ပြင်သစ်ဘာသာ - ၁.၃သန်း
# စပိန်ဘာသာ - ၁.ဝသန်း
# အီတလီဘာသာ - ၁.ဝသန်း
# ဂရိဘာသာ - ၁.ဝသန်း
# ပိုလန်ဘာသာ - ဝ.၉သန်း
# ဂျပန်ဘာသာ - ဝ.၈သန်း
# ပေါ်တူဂီဘာသာ - ဝ.၇သန်း
# ကိုးရီးယားဘာသာ - ဝ.၆သန်းဖြစ်သည်။

*အာဆီယံနိုင်ငံ ဘာသာစကားများကို လေ့လာကြည့်ရင်  ထိုင်းဘာသာ - ဝ.၇သိန်း မြန်မာဘာသာ - ဝ.၃သိန်း ဖြစ်သည်။  

တရုပ်ဝီကီ အသုံးနည်းလာသည်။ အထူးသဖြင့် တရုတ်ပြည်မှ Baidu Baike (အချက်အလက် ၅.၃သန်း 2012) နှင့် Hudong (အချက်အလက် ၆.၄သန်း 2012) တို့သည် သီးသန့်ပေါ်ထွက်လာသော အခမဲ့ အွန်လိုင်းစွယ်စုံကျမ်းများ ဖြစ်သည်။ ကိုရီးယားစကားဖြင့် Encyber အခမဲ့ အွန်လိုင်းစွယ်စုံကျမ်းသည် နံပါတ်(၁)ဖြစ်နေသည်။

မြန်မာ့စွယ်စုံကျမ်း တည်းဖြတ်ပုံနှိပ်မှုမလုပ်နိုင်မီ ဝါသနာရှင်များက အွန်လိုင်းမြန်မာစွယ်စုံကျမ်း ကို ဝီကီပီးဒီးယားတွင် စတင်ခဲ့သည်။ မူလက ဇော်ဂျီဖောင့်ဖြင့် စတင်သော်လည်း နောက်ပိုင်းတွင် ဝီကီပီးဒီးယား ယူနီကုတ်ဖောင့် ၅.၂ ဖြင့် www.my.wikipedia.org တွင် အချက်အလက်ပေါင်း ၃သောင်းကျော် (2013) ထည့်သွင်းထားပြီးဖြစ်သည်။  

အွန်လိုင်းမြန်မာစွယ်စုံကျမ်းကို ရေးသား၊ တည်းဖြတ်ရန် လုပ်အားပေးများလိုအပ်နေသည်။ အွန်လိုင်း မင်ဘာ ရီဂျစ်စတာလုပ်ပြီး ကူညီလုပ်အားပေးနိုင်သည်။ ဇော်ဂျီဖောင့်ဖြင့် အသားကျနေသူများအတွက် အွန်လိုင်း ဖောင့်ကွန်ဗတ်တာ ရှိသည်။ ကနောင်ဖောင့်ကွန်ဘတ်တာ ကို ဒေါင်းလုပ်ပြီး ဇော်ဂျီဖောင့်မှ ယူနီကုဒ် ၅.၂ ဖောင့်သို့ အလွယ်တကူပြောင်းယူနိုင်သည်။
## ကိုးကား
ကနောင်ဖောင့်ကွန်ဘတ်တာ

မြန်မာစာ ကွန်ပြူတာစာစီရာတွင် ဖောင့်အခက်အခဲများကို ဖြေရှင်းရန် ကနောင်ဖောင့်ကွန်ဗတ်တာ ကို တီထွင်ခဲ့သည်။ ဝင်းဘားမိ၊ ဝင်းအင်းဝ ..စသည့် ကနဦးဖောင့်များမှ၊ ခေတ်စားနေသော ဇော်ဂျီနှင့်ယူနီကုတ်ဖောင့်များသို့ အလွယ်တကူပြောင်းရန်ဖြစ်သည်။  ဇော်ဂျီဖောင့်ဖြင့် အသားကျနေသူများအတွက် အွန်လိုင်း ဖောင့်ကွန်ဗတ်တာ ရှိသည်။ ကနောင်ဖောင့်ကွန်ဘတ်တာကို ဒေါင်းလုပ်ပြီး ဇော်ဂျီဖောင့်မှ ယူနီကုတ် ၅.၂ ဖောင့်သို့ အလွယ်တကူပြောင်းယူနိုင်သည်။

အထူးသဖြင့် အွန်လိုင်းမြန်မာစွယ်စုံကျမ်းတွင် အချက်အလက်များ ၃သောင်းခန့်သာရှိသေးသဖြင့် လုပ်အားပေးများလိုအပ်နေသည်။ ကနောင်ကွန်ဗတ်တာကို အသုံးပြုပြီး အွန်လိုင်းမြန်မာစွယ်စုံကျမ်းကို ပါဝင်ရေးသား၊ ကူညီနိုင်သည်။
မြန်မာဝီကီပီးဒီးယား

**မြန်မာဝီကီပီးဒီးယား** သည် ဝီကီပီးဒီးယား၏ မြန်မာဘာသာ အင်တာနက် စွယ်စုံကျမ်းတစ်ခု ဖြစ်သည်။ မြန်မာ့စွယ်စုံကျမ်း အသစ် တည်းဖြတ်ပုံနှိပ်မှုမလုပ်နိုင်မီ ဝါသနာရှင်များက **မြန်မာဝီကီပီးဒီးယား** ကို ဝီကီပီးဒီးယားတွင် စတင်ခဲ့သည်။ မူလက ယူနီကုဒ် (၄.၀) ဖြင့် စတင်သော်လည်း နောက်ပိုင်းတွင် ယူနီကုတ်ဖောင့် ၅.၂ ဖြင့် ဆောင်းပါးပေါင်း  စောင်ကို (  အထိ) ထည့်သွင်းထားပြီးဖြစ်သည်။

## သမိုင်းကြောင်း
### အချိန်မှတ်တမ်း
*၃၀ ဇူလိုင် ၂၀၀၄ - မြန်မာဝီကီပီးဒီးယား စတင်လွှင့်တင်။
*၂၀၀၅ - မြန်မာဝီကီပီးဒီးယန်းအချို့ စတင်ဝင်ရောက်ကာ ရေးသားတည်းဖြတ်မှုများ စတင်။
*၂၀၀၈ - အကြောင်းအရာများ သိသိသာသာ တိုးတက်လာ။
*၂၀၁၀ - ပထမအကြိမ် မြန်မာဝီကီပီးဒီးယား အလုပ်ရုံ ဆွေးနွေးပွဲကို ထိုင်းနိုင်ငံ၊ ဘန်ကောက်မြို့တွင် ပြုလုပ်ခဲ့ပြီး၊ ဝီကီမီဒီယာ ဖောင်ဒေးရှင်းမှ တာဝန်ရှိသူများ၊ ပြည်တွင်းနှင့် နိုင်ငံတကာမှာ ယူနီကုဒ်ကျွမ်းကျင်ပညာရှင်များနှင့် မြန်မာဝီကီပီးဒီးယန်းများ တက်ရောက်ခဲ့သည်။
*၂၀၁၂ - ဘားကမ့်ရန်ကုန်တွင် မြန်မာဝီကီပီးဒီးယားကို မိတ်ဆက်ခဲ့သည်။
*၁၁ ဧပြီ ၂၀၁၆ – မြန်မာဝီကီပီးဒီးယားတွင် စာမျက်နှာ တည်းဖြတ်မှုပေါင်း ၃၀၀,၀၀၀ ပြည့်ခဲ့သည်။
* ၂၇ အောက်တိုဘာ ၂၀၂၀ – မြန်မာဝီကီပီးဒီးယားတွင် ဆောင်းပါးပေါင်း ၅၀,၀၀၀ ပြည့်ခဲ့သည်။
* ဇန်နဝါရီ ၂၀၂၁ –  မြန်မာဝီကီပီးဒီးယားတွင် ဆောင်းပါးပေါင်း ၁၀၀,၀၀၀ ပြည့်ခဲ့သည်။

## အချက်အလက်များ 
## ကိုးကား
## ပြင်ပလင့်ခ်များ 
*
အေရှားဝေါ

Asia World စစ်အစိုးရခေတ်တွင် စစ်ဗိုလ်ချုပ်ကြီးများနှင့် ရင်းနှီးခင်မင်သော လော်စစ်ဟန် သည်၊ သူသားသမီး၊ ဆွေမျိုးများဖြင့် အေရှားဝေါ ကုမဏီကြီကို အောင်မြင်စွာ တည်ထောင်ခဲ့သည်။ သူတို့နောက်ကွယ်မှပါဝင်လုပ်ဆောင်ခဲ့သည် ဧရာဝတီ မြစ်ဆုံစီမံကိန်း သည် သမ္မတသစ် ဦးသိန်းစိန် လက်ထက် ၂ဝ၁၁တွင် ရပ်နားခြင်းခံရသည်။ ဘိန်းဘုရင် လော်စစ်ဟန်ကို အမေရိကန်အစိုးရက သေဒဏ်ပေးထားသော်လည်း သူ တည်ထောင်ခဲ့သည့် အေရှားဝေါ မှာ  မြန်မာပြည်တွင် အဓိကစီးပွားရေးကြီးဖြစ်နေသည်။

၁၉၉၂ ဇွန်တွင် အာရှဓန ကုမ္ပဏီ ကို ထူထောင်ကာ ငွေကြေးခဝါချ ခဲ့သည်။  လောစစ်ဟန်၏ သား စတီဗင်လော ခေါ် ထွန်းမြင့်နိုင် သည် စင်ကာပူမှ စီစီလီယာ အန်း နှင့် ၁၉၉၆ တွင် လက်ထပ်ခဲ့ကာ ဆောက်လုပ်ရေးနှင့် စွမ်းအင် ဆိုင်ရာ အခန်းကဏ္ဍများတွင် အမြတ်အစွန်း အများအပြားရရှိသော ကုမ္ပဏီ ကို ထူထောင်ခဲ့သည်။  လော်စစ်ဟန် က လည်း ရန်ကုန်ရှိ ထရိတ်ဒါး ဟော်တယ် ၏ ရှယ်ယာ ၁၀% ကို ပိုင်ဆိုင်သည်။ [၁] လော်စစ်ဟန် သည် ၂၀၀၆ ခုနှစ်တွင် ထိုစဉ် က ဗိုလ်ချုပ်မှူးကြီး သန်းရွှေ ၏ သမီး မင်္ဂလာဆောင် ကိုလည်း ကူညီခဲ့သေးသည် ဟု အော့ဇာဗာ သတင်းတစ်ပုဒ်တွင် ပါဝင်ခဲ့သည်။ [၅] ၂၀၀၈ ဖေဖော်ဝါရီ တွင် အမေရိကန် အစိုးရ က လော်စစ်ဟန် ၊ သူ၏သား၊ ချွေးမ တို့နှင့် တကွ ၎င်းတို့ပိုင်ဆိုင်သော ကုမ္ပဏီ များကို ပါ ပိတ်ဆို့မှုစာရင်းတွင် ထည့်သွင်းခဲ့သည်။ [၆] နိုင်ငံတော် သမ္မတ ဦးသိန်းစိန် ၏ ပထမဆုံး တရုတ်ပြည် ခရီးစဉ်တွင်လည်း လိုက်ပါခဲ့သည်။ 

အာရှဓန ကုမ္ပဏီ သည် တရုတ် မြန်မာ ဓာတ်ငွေ့ပိုက်လိုင်း၊ ကျောက်ဖြူရေနက်ဆိပ်ကမ်း၊ မြစ်ဆုံဆည်၊ တာဆန်းဆည်နှင့် ရေအားလျှပ်စစ် စသည့် စီမံကိန်း အကြီးကြီးများ ကို ဆောက်လုပ်ရာတွင် ပါဝင်သည်။ တရုတ်အစိုးရ ကုမ္ပဏီများကလည်း ထိုစီမံကိန်းများတွင် ရင်းနှီး မြုပ်နှံထားကြသည်။ လော်စစ်ဟန် ၏ အခြားသား တစ်ဦးသည်လည်း စင်ကာပူ၊ ထိုင်း၊ ထိုင်ဝမ် တို့တွင် စီးပွားရေး လုပ်ငန်းများ လုပ်ကိုင်သေးသည်။
မြန်မာနိုင်ငံကျမ်းစာအသင်း

မြန်မာနိုင်ငံကျမ်းစားအသင်းသည် ဗြိတိသျှနှင့်နိုင်ငံခြားကျမ်းစာအသင်း (British and Foreign Bible Society) လက်အောက်၌ ၁၈၈၉ ခုနှစ်တွင် စတင်ခဲ့သည်။ ၁၉၆၂ ခုနှစ်နောက်ပိုင်း နိုင်ငံရေး အပြောင်းအလဲကြောင့် အသင်းသည် လွတ်လပ်ပြီး ကိုယ်ပိုင်အုပ်ချုပ်ခွင့်ရသော မြန်မာနိုင်ငံကျမ်းစာအသင်းအဖြစ် ၁၉၆၄ ခုနှစ်တွင် ပြန်လည်စတင်တည်ထောင်ခဲ့သည်။ 

## အထွေထွေအတွင်းရေးမှူးချုပ်များ 
# Rev. William Sherratt (1899-1933)
# Rev. W. H. Willans (1933-1957)
# Rev. S. V. Vincent (1957-1964)
# Rev. U Aung Than (1964-1985)
# Rev. U Than Tun Myat (1985-1999)
# Rev. Dr. Saw Mar Gay Gyi (2000-2010)
# Rev. Khoi Lam Thang (2010-present)

## အဖွဲ့ဝင် ခရစ်ယာန်အဖွဲ့အစည်းများ 
* ခရစ်ယာန်လူငယ်များအသင်း မြန်မာအမျိုးသားကောင်စီ
* ခရစ်ယာန်မိန်းကလေးများအသင်း
* ခရစ်ယာန်စာပေအသင်း

## အဖွဲ့ဝင် ခရစ်ယာန်အသင်းတော်များ 
# နှစ်ခြင်းခရစ်ယာန်အသင်းတော်များ
# မြန်မာနိုင်ငံခရစ်ယာန်အသင်းတော် (အင်္ဂလီကန်)
# မက်သဒစ်အသင်းတော် (အထက်မြန်မာပြည်)
# မက်သဒစ်အသင်းတော် (အောက်မြန်မာပြည်)
# ပရက်စ်ဘီတေးရီးယာန်အသင်းတော်
# မြန်မာပြည်ကယ်တင်ခြင်းတပ်အသင်းတော်
# အမျိုးသားချင်းထောက်ပံ့သည့်ကရင်နှစ်ခြင်းသာသနာပြုအသင်း
# လုသာရင်ဗက်လင်ဟမ်အသင်းတော်
# စိန့်ဂါဗြေလအသင်းတော်သမဂ္ဂ
# မြန်မာနိုင်ငံဧဝံဂေလိအသင်းတော်
# ခရစ်တော်အသင်းတော်
# သတ္တမနေ့မြော်လင့်ခြင်းအသင်းတော်
# လွတ်လပ်သောပရက်စ်ဘီတေးရီးယာန်အသင်းတော်

## မိတ်ဖက် အဖွဲ့အစည်း 
* မြန်မာနိုင်ငံခရစ်ယာန်အသင်းတော်များကောင်စီ

## လုပ်ငန်း လှုပ်ရှားမှုများ 
မြန်မာဘာသာဖြင့် ကျမ်းစာအုပ်များကို ထုတ်ဝေခဲ့သည်။ ဆရာယုဒသန် ဟေလသဘာသာ (ဂရိ) နှင့် ဟေဘရူးဘာသာ (Hebrew) တို့မှ ဘာသာပြန်ခဲ့သော ကျမ်းစာကို ခေတ်သုံးမြန်မာ၊ ပုံစံအမျိုးမျိုးဖြင့် ထုတ်ဝေသည့် အသင်းကြီးဖြစ်သည်။ အင်တာနက်ခေတ်တွင် မြန်မာ အွန်လိုင်းကျမ်းစာများကို မြန်မာနိုင်ငံကျမ်းစာအသင်း ၏ http://myanmarbible.com  တွင်ရယူ၊ ဖတ်ရှုနိုင်သည်။ 

မြန်မာနိုင်ငံ၏ လူမျိုးစုများဖြစ်သော  ကချင်၊ ကရင်၊ ချင်း၊ ရှမ်း၊ ရဝမ်၊ လီဆူးစသည့်ဘာသာမျိုးစုံဖြင့် ကျမ်းစာအုပ်များကို ထုတ်ဝေ၊ဖြန့်ချိလျက်ရှိသည်။ အွန်လိုင်းဘိုင်ဘယ် Online Bible တွင်လည်း ကြည့်ရှု၊ဖတ်ရှုနိုင်သည်။

ကျမ်းစာနှင့်ဆိုင်သည့် အဘိဓာန်၊ အနက်ဖွင့်ကျမ်းနှင့် စာအုပ်မျိုးစုံတို့ကို ဘာသာပြန်ထုတ်ဝေနေသော မြန်မာနိုင်ငံကျမ်းစာအသင်း နှင့်အတူ၊ ခရစ်ယာန်စာပေ CLC အသင်းတစ်ခုလည်း ရန်ကုန်တွင်ရှိသည်။ ကက်သလစ် အသင်းတော်မှလည်း ကျမ်းစာအုပ်များကို ဘာသာပြန်ထုတ်ဝေလျက်ရှိသည်။
ခရစ်ယာန်စာပေ CLC

သမ္မာကျမ်းစာနှင့်ဆိုင်သည့် အဘိဓာန်၊ အနက်ဖွင့်ကျမ်းနှင့် စာအုပ်မျိုးစုံတို့ကို ဘာသာပြန်ထုတ်ဝေနေသော မြန်မာနိုင်ငံကျမ်းစာအသင်း နှင့်အတူ၊ ခရစ်ယာန်စာပေ CLC အသင်းတစ်ခုလည်း ရန်ကုန်တွင်ရှိသည်။

No. 180/2, 39th St
Kyauktada Township
Yangon, Myanmar
Tel: 249176,  Email:  clcmm@mptmail.net.mm
နိုင်ငံအလိုက် ဗုဒ္ဓဘာသာ

]]
**ဗုဒ္ဓဘာသာ ** သည် ၂၀၁၀ ခုနှစ်များ စာရင်းအရ ကမ္ဘာပေါ်ရှိ လူဦးရေ ၄၈၈ သန်းခန့်၊  ၄၉၅ သန်း၊ သို့မဟုတ် ၅၃၅ သန်းခန့် အထိ ကိုးကွယ်ယုံကြည်သော ဘာသာတရားနှင့် အယူဝါဒဖြစ်ပြီး ကမ္ဘာ့စုစုပေါင်းလူဦးရေ၏ ၇% မှ ၈% အထိ ရှိသည်။

တရုတ်နိုင်ငံသည် ဗုဒ္ဓဘာသာဝင်ဦးရေ အများဆုံးသော နိုင်ငံတစ်ခုဖြစ်ပြီး ခန့်မှန်းခြေ ၂၄၄ သန်းခန့်ရှိကာ နိုင်ငံလူဦးရေ၏ ၁၈.၂% ခန့် ဖြစ်သည်။ တရုတ်နိုင်ငံရှိ ဗုဒ္ဓဘာသာမှာ *မဟာယာန ဗုဒ္ဓဘာသာ* ဖြစ်သည်။ မဟာယနဗုဒ္ဓဘာသာသည် အရှေ့အာရှတွင် ယုံကြည်ကိုးကွယ်သည့် ဘာသာတရားဖြစ်ပြီး ကမ္ဘာ့ဗုဒ္ဓဘာသာဝင်ဦးရေ၏ ထက်ဝက်ခန့် ရှိသည်။

ဒုတိယအကြီးဆုံး ဗုဒ္ဓဘာသာဂိုဏ်းမှာ *ထေရဝါဒ* ဖြစ်ပြီး အရှေ့တောင်အာရှတွင် အများဆုံး ကိုးကွယ်ကြသည်။ တတိယနှင့် အသေးငယ်ဆုံးသော ဂိုဏ်းမှာ *တန္တရယန* ဖြစ်ပြီး တိဗက်၊ ဟိမဝန္တာဒေသ၊ မွန်ဂိုးလီးယားနှင့် ရုရှားနိုင်ငံ၏ နေရာအချို့တွင် ကိုးကွယ်ကြသည်။

ပီတာဟာဗေး၏ ၂၀၁၃ ခုနှစ် လေ့လာတွေ့ရှိချက်များအရ
* အရှေ့ပိုင်းဗုဒ္ဓဘာသာ (*မဟာယန*) တွင် ကိုးကွယ်သူ သန်း ၃၆၀၊
* တောင်ပိုင်းဗုဒ္ဓဘာသာ (*ထေရဝါဒ*) တွင် ကိုးကွယ်သူ သန်း ၁၅၀၊
* မြောက်ပိုင်းဗုဒ္ဓဘာသာ (*တန္တရယန*) တွင်  ကိုးကွယ်သူ ၁၈.၂ သန်း ရှိပြီး
* အာရှမဟုတ်သော ကျန်နေရာများရှိ ဗုဒ္ဓဘာသာဝင်မှာ ၇ သန်း ဖြစ်သည်။

## ဗုဒ္ဓဘာသာဝင် အများဆုံးရှိရာ နိုင်ငံများစာရင်း 
ဗုဒ္ဓဘာသာဝင် ရာခိုင်နှုန်းအများဆုံးရှိရာ နိုင်ငံ ၁၀ နိုင်ငံ ရှိသည်။

## နိုင်ငံအလိုက် 
## ဒေသအလိုက် 
## ဗုဒ္ဓဘာသာဝင်ဦးရေ အများဆုံးသော နိုင်ငံ ဆယ်ခု 
## ရည်ညွှန်းချက်များ 
## ပြင်ပလင့်ခ်များ 
* The US State Department's *International Religious Freedom Report 2010*
* CIA FactBook  
* adherents.com
ရွှေနန်းအောင်ချာ

အောင်ပင်လယ်- ကြာချပ်ကြီးကြိုး

## ရွှေနန်းအောင်ချာ
ရွှေနန်းအောင်ချာ။ ပြုဗ္ဗာရှေ့ဦးဆီကလေ။ ။

ပျော်ခင်းစံရာ။ နန္ဒာကန်ကြီး တည်ဆီးလို့လေး။ ။

အကျူးယဉ်လေခြင်း။ အဖူးငုံအာဝင်း။ တထူးထွေလာဆန်း။ အဖူးငုံအာလန်း။ ရွှေကြာနီ။ ရွှေကြာဖြူ။ ကြူရယူငယ်လေ သင်းသင်း။ နံ့ရှင်းရှင်း။ အိုင်မင်းအိုင်မင်း ဆဒ္ဒန်။ တူတဲ့ တူမောဟန်။ ။

ပုံသဏ္ဌာန်လေမကွဲ။ ပြိုင် မသာလေဘဲ။ ပျံဝဲ ယှဉ် နွှဲမောင်နှံ။ ငှက်တည့် ငှက်ပေါင်းရံ။ ။

စာနှံ တောင်ပံ နီတွတ်။ နှမနည်းသည့် မောင်ငယ်မှာ။ သင်တည့်သာ သင်းတိုင်းဝတ်။ ။

ချီခင်စွတ်ကယ် ကြင်ဘော်သွေးလို့လေ။ ကြာဘက်ကို နွှင်ကာထွေးလို့လေး။ ။

စုစုငယ်လေ သီးသီး။ ဝေးပင်ဝေးမနီး။ ။

ရွှေပြည်ကြီး လယ်သူ။ ထွားတဲ့ ထွားနုဖြူ။ ။

ကြူစွာသံဝါ ချိုနု။ သျှင်ပင် ***အင်းခရု***ငယ်နှင့်လေး။ ။

ကြူစွာလေသံဝွ လေချိုနု။ သျှင်ပင် အင်းခရုငယ်မှာ။ ကျွတ်ဆုငယ်တိုင်။ ကြာခိုင် ကြာခိုင်နှင့်နှင့်လေ။ တူပြိုင် ယှဉျပြိုင် ဆင့်ဆင့်လေး။ ။

နှင်းနှင့်ထုံပန်း။ စမ္ပယ်ခေါင်ရမ်း။ သော်မော် အပြည့်လျှမ်းပါလို့။ မင်းလမ်းစပ်ခါခါလေတည့်။ မင်းလမ်းစပ်ခါခါ။

 

*အမရပူရနေပြည်တော်၏ အရှေ့မြောက်ယွန်းယွန်းတွင် သျှင်ပင်အုန်းအင်းဘုရား။ သျှင်ပင်အင်းခရုဘုရားဟု။ ရှေးဘုရားကြီးများ တည်ရှိလေသည်။ ယခုမူကား အချို့ ပျက်စီးယိုယွင်းကုန်ကြလေပြီ။

## ကျေးဇူးတင်ပါသည်
ပြုစုထိန်းသိမ်းပေးထားသော ဂီတဝိသောဓနီ face book group အား ကျေးဇူးအထူးတင်ပါသည်။
https://www.facebook.com/groups/GitaWinThawDaNi/
အထူးကာလစည်းကမ်းသတ်နှင့်အတိုးကန့်သတ်ရေး အက်ဥပဒေကို ရုပ်သိမ်းသည့်ဥပဒေ

ပြည်ထောင်စုလွှတ်တော်သည် အထူးကာလစည်းကမ်းသတ်နှင့်အတိုးကန့်သတ်ရေး အက်ဥပဒေကို ရုပ်သိမ်းသည့်ဥပဒေ (၂ဝ၁၃ခုနှစ်၊ ပြည်ထောင်စုလွှတ်တော် ဥပဒေအမှတ် ၁၃။) ၁၃၇၅ ခုနှစ်၊ နယုန်လပြည့်ကျော် ၅ ရက်  (၂ဝ၁၃ ခုနှစ်၊ ဇွန်လ ၂၈ ရက်) ဤဥပဒေကို ပြဋ္ဌာန်းလိုက်သည်။

၁။ ဤဥပဒေကို အထူးကာလစည်းကမ်းသတ်နှင့်အတိုးကန့်သတ်ရေး အက်ဥပဒေကို ရုပ်သိမ်းသည့် ဥပဒေဟုခေါ်တွင်စေရမည်။

၂။ အထူးကာလစည်းကမ်းသတ်နှင့် အတိုးကန့်သတ်ရေးအက်ဥပဒေ (၁၉၅ဝ ပြည့်နှစ်၊ အက်ဥပဒေအမှတ် ၁၉) ကို ဤဥပဒေဖြင့် ရုပ်သိမ်းလိုက်သည်။

ပြည်ထောင်စုသမ္မတမြန်မာနိုင်ငံတော် ဖွဲ့စည်းပုံအခြေခံဥပဒေအရ ကျွန်ုပ်လက်မှတ် ရေးထိုးသည်။ 

(ပုံ) သိန်းစိန်             

နိုင်ငံတော်သမ္မတ           

ပြည်ထောင်စုသမ္မတမြန်မာနိုင်ငံတော်

## ကိုးကား 
*http://www.president-office.gov.mm/hluttaw/law/2013/06/29/id-3664
လက်မရွံ့ကဗျာ

## လက်မရွံ့ကဗျာ (ကဗျာစာအုပ်)
လက်မရွံ့ကဗျာ စာအုပ်ကို ကဗျာဆရာ လှသန်း ကွယ်လွန်ခြင်း တစ်နှစ်ပြည့် အမှတ်တရ  အနေနှင့် ချင်းတွင်းအိမ်မှ ထုတ်ဝေသည်။ စာမျက်နှာ (၅၂) မျက်နှာပါဝင်သည်။ မျက်နှာဖုံးတွင် "လက်မရွံ့ကဗျာ စံသိုက်၊ နမိတ်ထွန်းသန်း၊ လိပ်ပြာသန့်သန့်၊ ကြည်မောင်သန်း၊ လှသန်း၊ ရန်မခ၊ မောင်သီးသန့် ( ၁၉၆၃ - ၂၀၁၁ ) ကဗျာဆရာ ကွယ်လွန်ခြင်း တစ်နှစ်ပြည့် အမှတ်တရ" ဟုပါရှိသည်။
ကဗျာစာအုပ်၏ စာမျက်နှာ (၄) တွင် 
ကဗျာဆရာ လှသန်း 
(ခ) 
ကြည်မောင်သန်း 
(၁၉၆၃ - ၂၀၁၁) ဟု ပါရှိပြီး ကဗျာဆရာ၏ ကိုယ်တစ်ပိုင်းပုံ ပါရှိသည်။

စာမျက်နှာ (၅) တွင် မချော၏
"နှစ်ဦးသဘောတူ
အတူတကွ နေထိုင်ခဲ့သော
နှစ်၊ လ၊ ရက်၊ နာရီ များအတွက်
ကျေးဇူးတင်လျက်
မချော" ဟု ပါရှိသည်။

စာမျက်နှာ (၆) နှင့် (၇) တွင် ကဗျာဆရာ၏ ကဗျာလောက ကိုယ်ရေးအကျဉ်း၊ ရေးသားခဲ့သော စာစောင်များ၊ ရရှိခဲ့သောဆုများကို ရေးသားထားသည်။ စာမျက်နှာ (၈) တွင် "တောင်လေးလုံးကျောင်းတိုက်တွင်းရှိ အထိမ်းအမှတ် ကျောက်တုံး ၂၀၁၁" ဓာတ်ပုံ(ဖြူ၊ မဲ) ပါရှိပြီး၊ စာမျက်နှာ (၉) တွင် "စီစဉ်သူမှ" ဟု အမှာစာ ဆန်ဆန် စာ (၆) ကြောင်းခန့် ရေးသားထားသည်။ စာမျက်နှာ (၁၀) နှင့် (၁၁) တို့တွင် လှသန်း-အတ္တမှတ်စုများ မှ ကောက်နုတ်ချက်ကို ဖော်ပြထားသည်။ စာမျက်နှာ (၁၂) မန္တလေးခေတ်ပေါ်ကဗျာဆု ( ဒုတိယအကြိမ် ) ၂၀၁၀ ဟု ဆုဓာတ်ပုံ တစ်ပုံ ပါရှိသည်။ စာမျက်နှာ (၁၃) တွင် မာတိကာ "အစီအစဉ်" ဖြစ်သည်။ စာမျက်နှာ (၁၄) တွင် တော်ဘုရားကလေးစာပေဆု ၂၀၀၇ ဆုဓာတ်ပုံ ဖြစ်သည်။ စာမျက်နှာ (၁၅) မှ (၄၄) အထိ ကဗျာများဖြစ်ပြီး၊ စာမျက်နှာ (၄၅) တွင် အလယ်ရိုးမ ခေတ်ပေါ်ကဗျာဆု ၂၀၀၅ ဆုဓာတ်ပုံ ဖြစ်သည်။ စာမျက်နှာ (၄၆) ရွှေအမြုတေ စာပေဆု (ကဗျာ) ၂၀၀၆ နှင့် စာမျက်နှာ (၄၇) ရသအလင်း ကဗျာဖန်တီးမှုဂုဏ်ပြုလွှာများ ၂၀၁၁ ဟု ဓာတ်ပုံများပါရှိသည်။ စာမျက်နှာ (၄၉) မှ (၅၂) အထိ ဂုဏ်ပြုကဗျာများ ဖြစ်သည်။ နောက်ကျောဖုံးတွင် "ဘဝပေါင်းများစွာကိုလျှော်ဖွပ်ဖို့ လွတ်လပ်မှုရှိမှဖြစ်မယ်။" ဟု ရေးသားပါရှိသည်။ 

## အစီအစဉ်
#နာမကျန်းသောနေ့များ
#နာမည်တစ်ခု၏ ဈာပန
#နာမည်များနဲ့ နေ့တစ်နေ့
#လက်မောင်းသွေးကို ဖောက်ကြည့်ခြင်း - ၁
#လက်မောင်းသွေးကို ဖောက်ကြည့်ခြင်း - ၂
#လက်မောင်းသွေးကို ဖောက်ကြည့်ခြင်း - ၃
#ကဗျာတစ်ပုဒ်ရဲ့ နာရေး
#ကိုယ့်ဖိနပ်ဟာ ကိုယ့်ခံတပ်ပါပဲ
#ပိတ်ထားတဲ့နေ့
#လူသားဆန်ချင်တာတရားတယ်
#မိမိကိုယ်ကို အဓွန့်ရှည်ရေး
#လူငယ်ဘဝ ကွယ်လွန်ခြင်း
#ပြီးပြည့်စုံတဲ့ ကမ္ဘာ
#ကမ္ဘာကြီးနောက်ကို လျှောက်မလိုက်နိုင်ဘူး မေမေ
#လင်းနို့များ
#မတည်ဆောက်ရသေးတဲ့ ကမ္ဘာ
--ဂုဏ် ပြု က ဗျာ--
#လှသန်းအတွက် သာမန်ကဗျာရိုးရိုးတစ်ပုဒ် - ခင်အောင်အေး
#လက်မရွံ့ကဗျာဆရာတစ်ယောက်အကြောင်း - မင်းနိုင်သား

## ပုံနှိပ်
ပထမအကြိမ်
အောက်တိုဘာ၊ ၂၀၁၂
အုပ်ရေ (၅၀၀) 

## မျက်နှာဖုံး ဒီဇိုင်း
ချင်းတွင်းအိမ်

## ထုတ်ဝေသူ
ဒေါ်သင်းသင်းမွန်၊ သင်းစာပေ
အမှတ် ၁၀၊ ရတနာမြိုင်လမ်း၊ လှည်းတန်း

## ပုံနှိပ်သူ
ဦးဇော်မြင့်ဝင်း၊ ကာလာဇုံပုံနှိပ်တိုက်
အမှတ် ၁၈၄၊ ၃၁ လမ်း၊ ရန်ကုန်

## တန်ဖိုး
(၁၂၀၀) ကျပ်
ဒီလှိုင်း စာစောင်မှ လက်ရွေးစင် ကဗျာများ

**ဒီလှိုင်းစာစောင်မှ လက်ရွေးစင် ကဗျာများ** (ကဗျာစာအုပ်) ကို ၂၀၁၃၊ မတ်လ (၂၁) ရက်၊ ကမ္ဘာ့ကဗျာနေ့ အထိမ်းအမှတ် ကြယ်နီစာပေတိုက်မှ ထုတ်ဝေသည်။ စာမျက်နှာ (၁၂၀) မျက်နှာပါဝင်သည်။ မျက်နှာဖုံးတွင် "ဒီလှိုင်းစာစောင်မှ လက်ရွေးစင် ကဗျာများ၊ အတွဲ (၁)၊ အမှတ် (၁ မှ ၅၀) အထိ ဖော်ပြခဲ့သော ကဗျာများ စုစည်းထားသည်" ဟု ပါရှိသည်။ နောက်ခံတွင် ဒေါ်အောင်ဆန်းစုကြည် ၏ လက်မောင်းအထက်ပုံကို အသုံးပြုထားသည်။
နှစ်ဖက်လှ

စာရေးဆရာ နှစ်ဖက်လှ သည် သာသနာရေး ဝန်ကြီးဌာန သာသနာတော် ထွန်းကားပြန့်ပွားရေး ဦးစီးဌာနဌာန ညွှန်ကြားရေးမှူးချုပ် ဦးကျော်လွင် ဖြစ်သည်။ စာရေးဆရာ နှစ်ဖက်လှ ဦးကျော်လွင် သည် ၉၆၉ ဂဏန်းသည် ရတနာသုံးပါး သင်္ကေတ အဖြစ်သူ၏ ဗုဒ္ဓဘာသာစာပေဆောင်းပါးများတွင်စတင်ရေးသားဖော်ပြခဲ့သည်။ လူချစ်လူခင်‌ပေါများ‌သော ပုဂ္ဂိုလ် ဖြစ်‌သည်။ 

## ရည်ညွှန်းကိုးကား 
ကဏ္ဍ:မြန်မာ အမျိုးသား စာရေးဆရာများ
ကဏ္ဍ:မြန်မာ စာရေးဆရာများ
အင်ဂမာ ဘာ့ဂ်မန်း

**အင်ဂမာ ဘာ့ဂ်မန်း** () သည် ဆွီဒင်လူမျိုး ရုပ်ရှင်ဒါရိုက်တာ၊ စာရေးဆရာ၊ ရုပ်ရှင်၊ ပြဇတ်နှင့် ရုပ်မြင်သံကြားဇတ်လမ်းထုတ်လုပ်သူ တဦးဖြစ်သည်။ ၁၉၁၈ ခုနှစ်တွင် မွေးဖွား၍ ၂၀၀၇ တွင်ကွယ်လွန်ခဲ့သော အင်ဂမာ ဘာ့ဂ်မန်း၏ လက်ရာများသည် မိမိတို့အပေါ် လွှမ်းမိုးမှုရှိခဲ့ကြောင်းကို အမေရိကန်ဒါရိုက်တာများဖြစ်ကြသော ဝူဒီအယ်လင် (Woody Allen)၊ ရောဘတ် အက်တမန် (Robert Altman) ၊ ရုရှားဒါရိုက်တာ အန်ဒရေ တာကော့စကီ (Andrei Tarkovsky) နှင့် တိုင်ဝမ်လူမျိုးဒါရိုက်တာ အန်းလီ (Ang Lee) အပါအဝင် နိုင်ငံအသီးသီးမှ ရုပ်ရှင်ဒါရိုက်တာများက ချီးကျူးပြောဆိုကြရသည်။
ESTCube-1

ESTCube-1 သည် အက်စတိုးနီးယားနိုင်ငံ၏ ပထမဆုံးဂြိုဟ်တု ဖြစ်သည်။ အက်စတိုးနီးယား ကျောင်းသားဂြိုဟ်တုအစီအစဉ်၏ တစ်စိတ်တစ်ပိုင်းအနေဖြင့် ၂၀၁၃ မေ ၇ ရက်နေ့ တွင် ဗီဂါဒုံးပျံဖြင့် တင်ဆောင်လွှတ်တင်ခဲ့သည်။ ကျောင်းသားဂြိုဟ်တုအစီအစဉ်သည် ပညာရေ:ပရောဂျက်တစ်ခုဖြစ်ပြီ တက္ကသိုလ်နှင့် အထက်တန်း ကျောင်းသားကျောင်းသူများ ပါဝင်နိုင်သည်။ ESTCube-1 ကိုတီထွင်နေစဉ်အတွင်း အလွန်သေးငယ်သော ဂြိုဟ်တုများအတွက် သတ်မှတ်ထားသော TubeSat စံသတ်မှတ်ချက်ကို လိုက်နာခဲ့သည့်အတွက် ၁၀×၁၀×၁၁.၃၅ စင်တီမီတာအရွယ်သာ ရှိသည်။ ထုထည်အားဖြင့် တစ်လီတာမျှနှင့် ၁.၀၄၈ ကီလိုဂရမ်မျှသာ အသားတင်အလေးချိန် ရှိသည်။

ကဏ္ဍ:သိပ္ပံနှင့် နည်းပညာ
ဆင်အမျိုးအစားများ (မြန်မာ)

## အမျိုးအစား 
မြန်မာနိုင်ငံ တွင် ဆင် ကို အောက်ပါအတိုင်း လေးမျိုးလေးစား ခွဲခြားထားသည်။ 
# တည်
# ဟံ
# စွယ်စုံ
# ဟိုင်း
တို့ ဖြစ်သည်။

## တည်ဆင် 
အရှားပါးဆုံး အမျိုးအစား ဖြစ်သည်။ မွေးကတည်းကပင် အစွယ်တစ်ချောင်းတည်းသာ ပါ၏။ အစွယ်မှာ အလွန် သန်မာထွားကျိုင်းပြီး ထိုတစ်ချောင်းတည်းသော အစွယ်ကို အလွန် အားကိုးသော ဆင် ဖြစ်သည်။ ထို့ကြောင့် တည်ဆင်များသည် များသော အားဖြင့် အုပ်မှ ထွက်၍ ထီးတည်း နေတတ်ကြသည်။ မည်သူ့ အုပ်ချုပ်မှု ဩဇာကို မှ ခံချင်စိတ် မရှိသလို အခြားဆင်များကိုလည်း အုပ်ချုပ်လိုစိတ် မရှိပေ။ ဘယ်ဘက်တွင် အစွယ်ရှိသော ဆင်ကို ဘယ်တည် ဟု ခေါ်ပြီး ညာဘက်တွင် အစွယ်ရှိသော ဆင်ကို ညာတည် ဟု ခေါ်သည်။

## ဟံဆင် 
အစွယ်နှစ်ချောင်းပါသည်။ သို့သော် အစွယ်မှာ သန်မာ ထွားကျိုင်းခြင်း မရှိပဲ အသေးအဖျင်းသာ ဖြစ်သည်။ သစ်ပင် သစ်ခေါက်များကို အစွယ်နှင့် ထိုးခွာစားရာတွင်  အစွယ်တစ်ဖက် ကျိုးသွားတတ်သည်။ တစ်ဖက်သာ အစွယ် ရှိသော ဆင်ကို ဘယ်ဟံ သို့မဟုတ် ညာဟံ ဟု ခေါ်ကြသည်။ အခြား ဆင်များလောက် အားခွန်ဗလ မသန်သည့်အပြင် အားကိုးစရာ အစွယ်မရှိ သဖြင့် တောရိုင်းဆင် ဖြစ်ပါက ဟိုင်း၊ စွယ်စုံ၊ တည်ဆင်များကဲ့သို့ အုပ်ထဲမှ ထွက်ပြီး ထီးတည်း မနေရဲကြချေ။ ဆင်အုပ်ထဲတွင် ဟံဆင်ကို ဆင်နှင့် ဆင်ကလေးများကလည်း အားကိုးခြင်း၊ ကြောက်ရွံ့ခြင်း မရှိပေ။ သူ့တွင် သူတစ်ပါးက လေးစားလောက်သော ရုပ်သွင်ကြန်အင် လက္ခဏာများ မတွေ့ရချေ။ ထို့ကြောင့် ဟံဆင်ကို ဟိုင်းနှင့် စွယ်စုံတို့ အုပ်စီးသော ဆင်အုပ်ထဲတွင် နောက်လိုက်ဆင် အဖြစ် အတွေ့ရများသည်။

## စွယ်စုံဆင် 
ဖြူဖွေးဝင်းလက်၍ ရှေ့သို့ ရှည်လျားစွာ ကော့တက်နေသော အစွယ်ပိုင်ရှင် ဆင်ပြောင်ကြီးကို ခေါ်ခြင်း ဖြစ်သည်။ ဆင်တို့၏ ကြန်အင်လက္ခဏာ အစုံပါရှိ၍ ဆင်ထဲတွင် အလှဆုံး ထိပ်ခေါင်တင် ဆင်ပင် ဖြစ်သည်။ စွယ်စုံဆင်ပြောင်များသည် များသောအားဖြင့် တောဆင်များထဲတွင် ဆင်ဦးစီး၊ ဆင်ဘုရင်များ ဖြစ်ကြသည်။ သူတို့၏ အစွယ်ကို အလွန်အားကိုး တတ်ကြသည်။ အုပ်မှ ထွက်၍ ထီးတည်း (ထီးခို ဟုလည်း ခေါ်သည်) ဗိုလ်ဝင်ခံ နေတတ်သည်လည်း ရှိသည်။ စိတ်နေစရိုက် ခက်ထန်ကြမ်းကြုတ်သောကြောင့် တခြားဆင်များ က ကြောက်ရွံ့တတ်ကြသည်။ နိုင်ငံပိုင် သစ်ထုတ်လုပ်ရေးဌာန တွင် စွယ်စုံဆင်များက များသောအားဖြင့် ဆင်ဆိုးစာရင်းဝင် သံခလောက် ပိုင်ရှင်များ ဖြစ်ကြသည်။

## ဟိုင်းဆင် 
ဆင်မများကဲ့ အစွယ်တိုတိုတိတိ သာ ရှိသည်။ သဘာဝ ဓမ္မက သူ့အား သစ်ခေါက်၊ သစ်ခွံများကို ခွာစားနိုင်ရုံလောက်သာ အစွယ်ကို ဖန်တီးပေးထားဟန် ရှိ၏ အစွယ်မှာ တိုတိုတိတိ ဖြစ်သော်လည်း တုတ်ခိုင်သန်မာသည်။ သစ်ပင်၊ သစ်ခေါက်များကို ထိုးခွာစားရာ၌ အခြား ဆင်များထက် လျင်မြန်ဖျတ်လတ်သည်။ တစ်ထွာကျော် ခန့်သာ ရှိသော အစွယ်သည် သစ်ခေါက်များ ခွာစားရာ၌ အနေတော် ဖြစ်သဖြင့် စားသောအခါ စွယ်စုံဆင်များကဲ့သို့ ရှေ့တိုးနောက်ငင် မဖြစ်ဘဲ သစ်ပင်၏ ပင်စည်နှင့် ပါးစပ်ကို ဟပ်ပြီး ခံပြီးသား ဖြစ်နေတတ်သည်။ နှာမောင်းမှာ လည်း အလွန်တုတ်ခိုင်သန်မာ သဖြင့် သစ်ခေါက်၊ သစ်ခက်များကို ဆောင့်ချိုးခွာနိုင်သော အင်အား ရှိသည်။ 

## ကိုးကား
ကဏ္ဍ:နို့တိုက်သတ္တဝါများ
ကဏ္ဍ:မြန်မာနိုင်ငံတွင် တွေ့ရသော နို့တိုက်သတ္တဝါများ
အေးချမ်း၊ ဒေါက်တာ

**ဒေါက်တာအေးချမ်း** သည် မြန်မာ သမိုင်းပညာရှင် တစ်ဦး ဖြစ်သည်။ ဂျပန်နိုင်ငံ  အပြည်ပြည်ဆိုင်ရာ သင်ကြားလေ့လာရေး ကန်ဒါ တက္ကသိုလ်(Kanda University of International Studies, Japan ) တွင်သမိုင်းပါမောက္ခ ဖြစ်သည်။ ရခိုင်လူမျိုး ဖြစ်သည်။ ဆရာဒေါက်တာ အေးချမ်း သည် ရခိုင်လူမျိုး သမိုင်းဆိုင်ရာ ရှာဖွေမှုများနှင့်သုတေသန ပြုလုပ်မှုပေါင်းများစွာ၊ စာတမ်းနှင့် သမိုင်းဆိုင်ရာ စာပေများစွာကိုဟောပြောရေးသားပြုစုသူတစ်ဦး ဖြစ်ပေသည်။

## ကိုးကား
## အခြားကြည့်ရန်
*ဒေါက်တာ အေးချမ်း ၏ "Dr.Aye Chan's Seminar On The History Of Arakan"
*ဒေါက်တာ အေးချမ်း ၏ "Dr.Aye Chan's Seminar at MICT Park, Myanmar (Part 1) "
*ဒေါက်တာ အေးချမ်း ၏ "Arakan from Cross-the-border Migration to Ethnic Violence"
*ဒေါက်တာ အေးချမ်း ၏ "Open Letter Of Dr.Aye Chan to BBC Burmese"
*ဒေါက်တာ အေးချမ်း ၏ "Dr.Aye Chan's Seminar On The History Of Arakan"
*ဒေါက်တာ အေးချမ်း ၏ "Dr.Aye Chan's Seminar On The History Of Arakan"
*ဒေါက်တာ အေးချမ်း ၏ "Dr.Aye Chan's Seminar On The History Of Arakan"
အေးသာအောင်၊ ဦး

**ဦးအေးသာအောင်**သည် ရခိုင်လူမျိုး နိုင်ငံရေးသမား တစ်ဦးဖြစ်ပြီး ဒုတိယအကြိမ် အမျိုးသားလွှတ်တော်၏ ဒုတိယဥက္ကဋ္ဌ ဖြစ်သည်။

## အစာပိုင်းဘဝ 
ဦးအေးသာအောင်သည် ရခိုင်တိုင်းရင်းသားတစ်ဦးဖြစ်ပြီး ၁၉၄၅ ခုနှစ်၊ ဒီဇင်ဘာလ ၁၀ ရက်နေ့တွင် ရခိုင်ပြည်နယ်၊ မြေပုံမြို့နယ်၌ မွေးဖွားခဲ့သည်။ ပဉ္စမတန်းထိ (မြေပုံမြို့) အ.ထ.ကကျောင်း၊ ဆဋ္ဌမတန်းမှ High School Final(အောင်)ထိ ဗဟိုစံပြ အထက်တန်းကျောင်း၊ လသာ အမှတ်(၁) ရန်ကုန် တို့တွင် ပညာသင်ကြားခဲ့သည်။  ယခင်က မြန်မာ့တပ်မတော်တွင် အရာခံဗိုလ်အဖြစ် တာဝန်ထမ်းဆောင်ခဲ့ပြီး ကာကွယ်ရေးပစ္စည်းထုတ်လုပ်ရေး၌ လုပ်ကိုင်ခဲ့သည်။မြေအောက်နိုင်ငံရေးလှုပ်ရှားမှုများကြောင့် တပ်မှ ထုတ်ပယ်ခံရပြီး မန္တလေးထောင်တွင် အကျဉ်းချခံခဲ့ရသည်။ ၁၉၇၄ ခုနှစ်တွင် အထွေထွေလွတ်ငြိမ်းချမ်းသာခွင့်ဖြင့် ပြန်လည်လွတ်မြောက်လာခဲ့သည်။

## နိုင်ငံရေးဘဝ 
ဦးအေးသာအောင်သည် ဒေါ်အောင်ဆန်းစုကြည် နှင့် ၁၉၉၀ ပြည့်နှစ်မှစ၍ လက်တွဲလုပ်ကိုင်ခဲ့သည်။ ထိုစဉ်က သူသည် ပြည်သူ့လွှတ်တော်ကိုယ်စားပြုကော်မတီ (CRPP) အဖွဲ့ဝင်တစ်ဦးဖြစ်သည်။ ယင်းကော်မတီကို ၁၉၉၀ ပြည့်နှစ် ရွေးကောက်ပွဲအနိုင်ရသူများဖြင့် လွှတ်တော်တစ်ရပ်ခေါ်ယူနိုင်ရန် အမျိုးသားဒီမိုကရေစီအဖွဲ့ချုပ်နှင့် တိုင်းရင်းသားနိုင်ငံရေးသမားများက ဖွဲ့စည်းခဲ့ခြင်း ဖြစ်သည်။

၂၀၀၀ ပြည့်နှစ်တွင် ဦးအေးသာအောင်ကို စစ်ထောက်လှမ်းရေးက ဖမ်းဆီးခဲ့ပြီး ထုတ်ဝေမှုဆိုင်ရာ ဥပဒေများနှင့် အရေးပေါ်ဥပဒေများကို ချိုးဖောက်မှုဖြင့် ထောင်ဒဏ် ၂၁ နှစ် ချမှတ်ခဲ့သည်။ ထောင်တွင်း၌ ပြင်းထန်သော စစ်ဆေးမေးမြန်းမှုများ ခံခဲ့ရသည်ဟု ယုံကြည်ရပြီး ကျန်းမာရေးပြဿနာအမျိုးမျိုး ခံစားခဲ့ရကာ လည်ပင်းခွဲစိတ်မှုလည်း ပြုလုပ်ခဲ့ရသည်။ ၂၀၀၂ ခုနှစ်တွင် သူသည် ပြန်လည်လွတ်မြောက်လာခဲ့သည်။

ဦးအေးသာအောင်သည် ဗုဒ္ဓဘာသာဝင် ရခိုင်လူမျိုးများ၏ အခွင့်အရေးများကို အားကောင်းစွာ ကာကွယ်သူဖြစ်သော်လည်း ပါတီခေါင်းဆောင် ဦးအေးမောင်လောက် ပြင်းထန်သော အမျိုးသားရေးဝါဒီတစ်ဦးအဖြစ် ရှုမြင်ခံရခြင်းမရှိပေ။

သူသည် ယခင်က ရခိုင်အမျိုးသားပါတီ (ANP) ကို ဖွဲ့စည်းရန်အတွက် ရခိုင်ဒီမိုကရေစီအဖွဲ့ချုပ် (ALD) နှင့် ရခိုင်တိုင်းရင်းသားများ တိုးတက်ရေးပါတီ (RNDP) တို့ ပေါင်းစည်းခဲ့စဉ်က ရခိုင်ဒီမိုကရေစီအဖွဲ့ချုပ်ကို ဥက္ကဋ္ဌအဖြစ် တာဝန်ယူခဲ့သူဖြစ်သည်။ ဦးအေးသာအောင်သည် ရခိုင်အမျိုးသားပါတီ၏ ထိပ်တန်းခေါင်းဆောင်တစ်ဦးဖြစ်ပြီး အမျိုးသားဒီမိုကရေစီအဖွဲ့ချုပ်ခေါင်းဆောင် ဒေါ်အောင်ဆန်းစုကြည်၏ နိုင်ငံရေးမိတ်ဆွေဟောင်းတစ်ဦးလည်း ဖြစ်သည်။

၂၀၂၁ ခုနှစ်၊ ဖေဖော်ဝါရီလ ၁ ရက်နေ့တွင် မြန်မာနိုင်ငံ၌ စစ်အာဏာသိမ်းပြီးနောက် ဦးအေးသာအောင်ကို တပ်မတော်က နေအိမ်အကျယ်ချုပ်ဖြင့် ထိန်းသိမ်းခဲ့သည်။

## ဂုဏ်ပြုခံရခြင်း 
၂၀၂၂ ခုနှစ်၊ နိုဝင်ဘာလ ၁၇ ရက်နေ့တွင် နိုင်ငံတော်စီမံအုပ်ချုပ်ရေးကောင်စီဥက္ကဋ္ဌက ၂၀၁၁ ခုနှစ်မှ ၂၀၂၁ ခုနှစ် ကာလအတွင်း နိုင်ငံတော်တာဝန်များကို ထမ်းဆောင်ခဲ့သောသူများ ဂုဏ်ထူးဆောင်ဘွဲ့များ ချီးမြှင့်ရာ အမိန့်ကြော်ငြာစာအမှတ် ၂၁၂/၂၀၂၂ ဖြင့် ဦးအေးသာမောင်ကို စွမ်းဆောင်မှုဆိုင်ရာဂုဏ်ထူးဆောင်ဘွဲ့ ဖြစ်သော ဝဏ္ဏကျော်ထင်ဘွဲ့ကို ချီးမြှင့်အပ်နှင်းခဲ့သည်။ 

## ကိုးကား
ရဲမင်းဦး (နိုင်ငံရေးတက်ကြွလှုပ်ရှားသူ)

ရခိုင်လူမျိုး ဖြစ်သည်။ နိုင်ငံရေးသမား ဖြစ်သည်။ ထင်ရှားကျော်ကြားသော လှုပ်ရှားတက်ကြွသော ရခိုင်ကျောင်းသားခေါင်းဆောင်တစ်ဦးဖြစ်သည်။  Rakhine Youth Association ဝင် ဖြစ်သည်။ ထေရဝါဒ ဗုဒ္ဓဘာသာ  ကို ကိုးကွယ်ယုံကြည်သူ ဖြစ်သည်။ 

## ကိုးကား
ပညာဝရ၊ ဦး (ဆားတောင် ဓမ္မဒူတ ဆရာတော်)

**ဓမ္မဒူတ ဆရာတော် အရှင်ပညာဝရ** သည် သာသနဓဇဓမ္မာစရိယဘွဲ့ ရရှိခဲ့သည့်အပြင် နယ်လှည့်သာသနာပြုဓမ္မကထိကအဖြစ် မွန်ပြည်နယ်၊ သိမ်ဇရပ်မြို့ ဓမ္မဒူတ ပရိယတ္တိစာသင်တိုက်တွင်သာမက မြန်မာနိုင်ငံအနှံ့အပြားတွင် ဗုဒ္ဓဘာသာတရားတော်များ ဟောကြားပို့ချလျက်ရှိသည်။ ဓမ္မဒူတ ဆရာတော် ဦးပညာဝရ သည် အကြမ်းမဖက်သော အနုနည်း သက်သက်ဖြင့် မွတ်ဆလင်တို့နှင့် မဆက်ဆံရေး၊ အကြမ်းမဖက်သော အနုနည်း သက်သက်ဖြင့်အစ္စလာမ် ဘာသာဝင် တို့၏ အစွန်းရောက်မှုကိုဆန့်ကျင်ရေး ဟောပြောလှုပ်ရှားမှု ကို တရားဟောကြားခဲ့သည်။ အမျိုးစောင့်ဥပဒေ ပြဋ္ဌာန်းနိုင်ရေးနှင့် စပ်လျဉ်း၍ ဓမ္မဒူတ ဆရာတော် အရှင်ပညာဝရ က ၎င်းကိုယ်တိုင်စတင်ဦးဆောင်ပါဝင်ခဲ့ကြောင်းမိန့်ကြားခဲ့သည်။  ယင်းအပြင် မဟော်သဓာ ကိုယ်ပိုင်အထက်တန်းကျောင်းကို ၂၀၁၇ ခုနှစ်တွင် လှည်းကူးမြို့နယ်၌ စတင်တည်ထောင်၍ အခြေခံပညာအထက်တန်းအဆင့် ကျောင်းသားကျောင်းသူများအား ဗုဒ္ဓတရားတော်နှင့်အညီ ကိုယ်ကျင့်တရားကောင်းမွန်စေရေး နေ့စဉ်သင်ကြားပေးခြင်း၊ ပညာထူးချွန်သော လူရည်မွန်များဖြစ်အောင် ကြိုးစားလေ့ကျင့်သင်ကြားပေးခြင်းများ ဆောင်ရွက်လျက်ရှိသည်။ နှစ်စဉ် အခြေခံပညာတက္ကသိုလ်ဝင်တန်း Grade-12 ဖြေဆိုပြီးသော မဟော်သဓာ ကျောင်းသား/ကျောင်းသူများကို စာမေးပွဲဖြေဆိုပြီးသည့်ရက်မှစ၍ ကိုရင်၊ သီလရှင် ဝတ်ကုသိုလ်ပြု၍ (၅)ရက်တရားစခန်းအား အခမဲ့ ကျင်းပပေးလျှက်ရှိသည်။ 

## ကိုးကား
## အခြားကြည့်ရန် 
* မျိုးစောင့် ဥပဒေ pdf file
* ဆားတောင်ဆရာတော် ဦးပညာဝရ Worrying for the Burmese Buddhist to be swallowed up
* ဓမ္မဒူတ ဆရာတော် ဦးပညာဝရ
လဗန်းဂရောင်း

**ဦးလဗန်းဂရောင်း** သည်၁၉၄၇ ခုနှစ် ဖေဖော်ဝါရီ ၁၂ ရက်တွင်အမျိုးသားခေါင်းဆောင်ကြီး ဗိုလ်ချုပ်အောင်ဆန်းသည် ဆာမောင်ကြီး၊ ဗိုလ်မှူးအောင်၊ ဦးအောင်ဇံဝေ၊ ဦးတင်ထွဋ်(အိုင်စီအက်စ်)၊ ဗိုလ် ခင်မောင်ကလေး၊ မြို့မ-ဦးသန်းကြွယ်၊ သခင်ဝတင် နှင့် အခြားတိုင်းရင်းသား ခေါင်းဆောင်များ ကချင်တိုင်းရင်းသား ခေါင်းဆောင်များ နှင့် အတူ  ပင်လုံညီလာခံတွင် ဦးဆောင်ခဲ့သည်။   
## ကိုးကား 
ကဏ္ဍ:ကချင်ပြည်နယ်
ဓမ္မပီယ

**သာသနဓဇ ဓမ္မာစရိယ ဆရာတော် ဒေါက်တာ ဓမ္မပီယ** သည် နိုင်ငံတော် အစိုးရမှ ဆက်ကပ်သော သာသနဓဇ ဓမ္မာစရိယ ဘွဲ့ နှင့် Ph.D ဘွဲ့တို့ကို ရရှိခဲ့သော မြန်မာ ဗုဒ္ဓဘာသာ ရဟန်းတစ်ပါး ဖြစ်သည်။
ဆရာတော် ဒေါက်တာ ဓမ္မပီယ သည် မြန်မာနိုင်ငံ တိုင်းဒေသကြီးများနှင့် ပြည်နယ်များမှ ရဟန်းသံဃာများ နှင့် မစိုးရိမ်တိုက်သစ် နာယက ပရိယတ္တိသာသနာဟိတ (သကျသီဟ) ဓမ္မာစရိယ ဆရာတော် အရှင်ဝီရသူရေးဆွဲတင်ပြခဲ့သော  မြန်မာအမျိုးစောင့်ဥပဒေ ကို မဟာဓမ္မကထိက ဗဟုဇနဟိတဓရ- အဂ္ဂမဟာသဒ္ဓမ္မဇောတိကဓဇ- အဂ္ဂမဟာပဏ္ဍိတ သပိတ်အိုင်ဆရာတော် (သဲကုန်းဆရာတော်) ဒေါက်တာ အရှင်ဉာဏိဿရ ၊ သာဓုပရိယတ္တိ စာသင်တိုက် ကျောင်းထိုင် နာယက ရွှေညဝါ ဆရာတော် ၊ ဓမ္မဒူတ ပါမောက္ခ ဒေါက်တာ ဆရာတော် အရှင် ဆေကိန္ဒ  စသော မြန်မာနိုင်ငံ တိုင်းဒေသကြီးများနှင့် ပြည်နယ်များမှ  ရဟန်းသံဃာများ၊ မြန်မာပြည်သူများနှင့် အတူ တက်ကြွစွာ ထောက်ခံအားပေးခဲ့သည်။ 

အပြည်ပြည်ဆိုင်ရာ ထေရဝါဒ ဗုဒ္ဓသာသနာပြု တက္ကသိုလ် ပါမောက္ခ ဆရာတော် ဒေါက်တာ ဓမ္မပီယအရှင်မြတ်သည် ကျမ်းစာရေးသားခြင်း၊ စာပေပို့ချခြင်း၊ တရားဟောပြောခြင်း၊ တရားပြသခြင်း၊ စသည်တို့ကို ဆောင်ရွက်ခဲ့သည်။

၁၃၁၇ ခုနှစ်၊ နယုန်လဆန်း ၁၄ ရက်နေ့တွင် စစ်ကိုင်းတိုင်း၊ တန့်ဆည်မြို့နယ်၊ ရွှေနားဋောင်းကျကျေးရွာတွင် ဦးထွန်းစ+ဒေါ်သိန်းရီတို့မှ ဖွားမြင်သည်။ ၁၃၂၅ ခုနှစ်တွင် ရှင်ပြု၍ ၁၃၃၇ ခုနှစ် တပို့တွဲလပြည့်ကျော် ၇ ရက်နေ့တွင် ရဟန်းဖြစ်သည်။ ရေဦးမြို့ မင်္ဂလာရာမပါဠိတက္ကသိုလ်၊ ပဲခူးမြို့ သာသနာ့မဏ္ဍိုင်ပါဠိတက္ကသိုလ်၊ ရန်ကုန်မြို့ ညောင်တုန်းပါဠိတက္ကသိုလ်တို့၌ စာပေသင်ယူ၍ ၁၉၈၀ တွင် သာသနဓဇဓမ္မာစရိယဘွဲ့ကို ရရှိအောင်မြင်ခဲ့သည်။ ထို့နောက် San Jose State University နှင့် California Institute, San Francisco တို့မှ B.A (Comparative Studies) နှင့်  M.A, Ph.D (Philosophy) ဘွဲ့ကို ရရှိခဲ့သည်။ ချောင်းဆုံမြို့နယ် ကမာကျေးရွာ ဒီပါရုံပရိယတ္တိစာသင်တိုက်တွင် စာပေပို့ချခဲ့ပြီး မဟာစည်သာသနာ့ရိပ်သာတွင် တရားအားထုတ်ခဲ့သည်။ မလေးရှားနိုင်ငံ ပီနန်မြို့ Malaysia Buddhist Meditation Center ၌  (၅)နှစ်၊ အမေရိကန်နိုင်ငံ၊ Tathagata Meditation Center ၌ (၈)နှစ်၊ မေတ္တာနန္ဒဝိဟာရ တရားရိပ်သာ၌ သာသနာပြုခဲ့သည်။

၂၀၁၂-ခုနှစ်တွင် အဂ္ဂမဟာသဒ္ဓမ္မဇောတိကဓဇ ဘွဲ့တံဆိပ်တော်ကို လည်းကောင်း ၂၀၁၄-ခုနှစ်တွင် နိုင်ငံ့စွမ်းဆောင်ရည်ဆုကို လည်းကောင်း ဆက်ကပ်လှူဒါန်းခြင်းကို ခံယူတော်မူခဲ့ပါသည်။

## ကိုးကား 
ကဏ္ဍ:၂၀၂၀ ကွယ်လွန်သူများ
မရမာ လူမျိုး

**မာရမာ**()လူမျိုးသည် ဘင်္ဂလားဒေ့ရှ်နိုင်ငံ၏ စစ်တကောင်းတောင်တန်းဒေသ နှင့် ရခိုင်ပြည်နယ်မြောက်ပိုင်းဒေသ တောင်တန်းများတွင် အခြေချနေထိုင်သော တိဗက်-ဗမာအုပ်စုဝင် လူမျိုးစုတစ်ခုဖြစ်သည်။ပြည်ထောင်စုသမ္မတမြန်မာနိုင်ငံတော်အစိုးရ၏ တရားဝင် သတ်မှတ်ထားသော မျိုးနွယ်စု(၁၃၅)မျိုးတွင် ပါဝင်သည်။

ဘုရင့်နောင်၏အရိုက်အရာကို ဆက်ခံသည့်သားတော် နန္ဒဘုရင်လက်ထက်တွင် ဟံသာဝတီထီးနန်းသည် ရခိုင်မင်းနှင့် တောင်ငူမင်းတို့ ပူးပေါင်းတိုက်ခိုက်သဖြင့် ပျက်စီးသွားခဲ့ရ၏။ ရခိုင်တို့သည် ကမ္ဘောဇသာဒီနန်းတော်ကို မီးရှို့ဖျက်ဆီးပြီး ဘုရင့်နောင်၏ ဆွေတော်မျိုးတော် မင်းညီမင်းသားများကို ရခိုင်၊ ထိုမှတဆင့် ထိုအချိန်က ရခိုင်ပိုင် ဘင်္ဂလားနယ်၊ စစ်တကောင်းဒေသသို့ ပို့ဆောင်ခဲ့သည်။ ထိုသူတို့မှဆင်းသက်ပေါက်ဖွားလာကြသူများကို မရမာဟုခေါ်ဆိုကြပြီး ယခုအခါတွင် ဘင်္ဂလားဒေ့ရှ်နိုင်ငံ၌ အထင်အရှားနေထိုင်လျက်ရှိကြသေးသည်။

## ဘာသာစကား 
မရမာဘာသာစကားသည် တရုတ်-တိဗက်ပင်မအုပ်စုကြီး၏ တိဗက်-ဗမာအုပ်စုမှ လိုလို-ဗမာဘာသာစကားတွင်ပါဝင်သော ဗမာနွယ်ဘာသာစကားများ မှ ဗမာဘာသာစကား၏ ဒေသိယသံတစ်ခုဖြစ်သည်ဟု ဘာသာဗေဒပညာရှင်များက ဆိုထားသည်။ ရခိုင်လေသံဝဲနှင့်တိုက်ရိုက် ဆက်နွယ်မှုရှိပြီး အသံထွက်နှင့် အချို့ သဒ္ဒါပုံစံများ တူညီနေသည်။

## မျိုးရိုးဗီဇ 
မျိုးရိုးဗီဇသုတေသနများအရ မရမာတို့သည် တိဗက်-ဗမာလူမျိုးများ၏ ဗမာအုပ်စုနီးစပ်ရာ မှာပါဝင်ပြီး ဗမာလူမျိုး၊ ရခိုင်လူမျိုးတို့နှင့် သွေးဆက်အသွယ်အဆက် တိုက်ရိုက်ရှိကြသည်။  
Y-DNA Haplogroup အနက်တွင် O-M175 (အရှေ့အာရှနှင့် တိဗက်-ဗမာမျိုးနွယ်များအတွင်း တွေ့ရသည့် မျိုးရိုးဗီဇ) ပိုများပြီး၊ တချို့တွင် R1a(အိန္ဒိယသက်ရောက်မှု) ကိုလည်း တွေ့နိုင်သည်။  

## ယဉ်ကျေးမှု 
မရမာတို့သည် ယဉ်ကျေးမှုအနက် ရခိုင်လူမျိုးနှင့် အလွန်နီးစပ်ပြီး၊ အဝတ်အစား၊ အိမ်ရာပုံစံ၊ ပွဲတော်ပုံစံများမှာ တူညီမှုများစွာ တွေ့ရသည်။  
ထေရဝါဒဗုဒ္ဓဘာသာ ကို အဓိကကိုးကွယ်ကြပြီး မြန်မာနိုင်ငံနှင့် တူညီသောရေကစားပွဲတော်များကို ကျင်းပကြသည်။

## ကိုးကား
သုညတ ဝါဒ

**သုညတ ဝါဒ** သည် မဟာယာန ဗုဒ္ဓဘာသာ နှင့် ဇင်ဗုဒ္ဓဘာသာ  ၏ **သုညတ** ဝါဒ (Śūnyatā)  ( အနတ္တ ) တရား လမ်းစဉ်ဖြစ်သည်။ (သို့ရာတွင် မဟာယာန ဗုဒ္ဓဘာသာ ဇင်ဗုဒ္ဓဘာသာတို့၏ သုညတဝါဒ Sunyata 空 (仏教) သည် ထေရဝါဒ ဗုဒ္ဓဘာသာ၏ သုညတဝါဒ Sunyata နှင့် မတူကွဲပြားကြောင်း ပါမောက္ခချုပ်ဆရာတော်ကြီး ဘဒ္ဒန္တဒေါက်တာနန္ဒမာလာဘိဝံသ က ဟောကြားတော်မူခဲ့သည်။) သုညတ ဝါဒ Śūnyatā (or) emptiness (sunnato) သည် အလုံးစုံ ငြိမ်းချမ်းခြင်း၊ ပြုပြင်ပြောင်းလဲမှု မရှိသော အေးငြိမ်းချမ်းသာခြင်း၊ တဏှာမရှိခြင်း၊ တဏှာမှ ကင်းလွတ်ခြင်း၊ ဒုက္ခမှ အပြီးတိုင်လွတ်မြောက်ခြင်း၊  စွန့်လွတ်ခြင်း၊ လွတ်မြောက်ခြင်း၊ မကပ်ငြိခြင်း၊ ပူဆွေးမှု မရှိခြင်း၊ ငိုကြွေးမှုမရှိခြင်း၊ သောက မရှိခြင်း၊ အညစ်အကြေး ကိလေသာ မရှိခြင်း စသည်တို့ဖြစ်သည်။ ကရာတေး(Karate) ၏ **ကရာ** (kara ) သုညတ (ဗလာ)  ကို  ငါ-အတ္တဝါဒစိတ်  (Ego/Un-selfish) မရှိခြင်း/ ဗလာဖြစ်ခြင်း၊  အမုန်းတရား (Hatred) နှင့် မကောင်းမှုစိတ်စသောစိတ်အညစ်အကြေး မရှိခြင်း/ ဗလာဖြစ်ခြင်း၊ လောဘစိတ် (Greed / Desire)၊ ဒေါသစိတ် (Anger )၊ မောဟစိတ်(Ignorance/Delusion)  စသောစိတ်အညစ်အကြေး မရှိခြင်း/ ဗလာဖြစ်ခြင်း၊ အကြမ်းဖက်စိတ် မရှိခြင်း/ ဗလာဖြစ်ခြင်း၊ မာနခက်ထန်ယုတ်မာမှုမရှိခြင်း/ ဗလာဖြစ်ခြင်း... ဟုဖော်ပြခဲ့သည်။ မြင့်မြတ်ဖြူစင်သောမေတ္တာစိတ်ရှိခြင်း၊  စိတ်ယဉ်ကျေးမှု ရှိခြင်း၊ တိတ်ဆိတ်ငြိမ်သက်ခြင်း၊ စိတ်ကို အတိတ် (Past) နှင့် အနာဂတ် (Future) သို့ တွေဝေ ငေးမောမနေပဲ ပစ္စုပန် (Present) တည့်တည့်တွင် စိတ်ကိုကောင်းစွာ တည်ငြိမ်စွာ ထားရှိခြင်း၊ အကြမ်းဖက်စိတ် မရှိခြင်း/ ဗလာဖြစ်ခြင်း(non terrorism and non violence)...စသည်တို့သည် ကရာတေးပညာရှင် တို့၏ အရေးကြီး သော အကောင်းဆုံးအရည်အချင်း( Ethics of Karate Master) များဖြစ်သည်...ဟုဖော်ပြသည်။ သုညတ ကို မြန်မာဘာသာဖြင့် (ဗလာ) ဟုဖော်ပြသည်။ သုညတ (ဗလာ)  ကို တရုတ်ဘာသာဖြင့် ( Kōng) 空 ဟုဖော်ပြသည်။ သုညတ (ဗလာ)  ကို ဂျပန်ဘာသာဖြင့် (Kara) 空 ဟုဖော်ပြသည်။ သုညတ (ဗလာ)  ကို အင်္ဂလိပ်ဘာသာဖြင့် ( Emptiness )  ဟုဖော်ပြသည်။

## ပြင်ပလင့်ခ်များ 
* သုညတတရား  
* တရုတ်ပြည် ဂျပန်ပြည် ကိုယ်ခံပညာ နှင့် ဇင်ဗုဒ္ဓဘာသာအစ-ဆရာတော် ဗောဓိဓမ္မ   
* သုညတ ဝါဒ (or) Śūnyatā (or) emptiness အကြောင်း ၁  
* သုညတ ဝါဒ (or) Śūnyatā (or) emptiness အကြောင်း၂
* Karate and Buddhism ရှောင်လင်အစ ဆရာတော် ဗောဓိဓမ္မ 

## ကိုးကား 
* http://ja.wikipedia.org/wiki/%E7%A9%BA%E6%89%8B
* http://images.google.com/imgres?imgurl=http://kenshinjukukaratedo.com/Kenshinjuku_Karate_Do_-_Aventura_North_Miami_Beach_Shotokan_Karate_Do_files/shapeimage_2.jpg&imgrefurl=http://kenshinjukukaratedo.com/&usg=__MLTL4Zv8QN2D4fqsC5FmvS5b7Ug=&h=313&w=386&sz=49&hl=en&start=42&um=1&tbnid=vsj3W1pPIrEwbM:&tbnh=100&tbnw=123&prev=/images%3Fq%3Dkarate-do%26ndsp%3D18%26hl%3Den%26sa%3DN%26start%3D36%26um%3D1
* http://ikomyanmar.com/ikomyanmar.htm
သည်းခံခြင်း

**သည်းခံခြင်း** Patience (or) forbearing သည် မင်္ဂလသုတ် တွင် ပါဝင်သည်။  ကမ္ဘာသူ ကမ္ဘာသား သတ္တဝါအားလုံးတို့အား ချမ်းသာကိုပေးတတ်သော မင်္ဂလာတရားဖြစ်သည်။ သည်းခံခြင်း(Khandi) တရားသည် ကမ္ဘာ့ မင်္ဂလာတရား ဖြစ်သည်။ 

မင်္ဂလသုတ် မြန်မာပြန်တွင်
“အို... နတ်သား... သည်းခံတတ်ခြင်း၊ သူတော်ကောင်းတို့က ဆုံးမသည့်စကားကို နာယူလွယ်ခြင်း၊ သူတော်ကောင်းရဟန်းပုဏ္ဏားတို့အား ဖူးမြင်ရခြင်း၊ အခါအခွင့်သင့်တိုင်း တရားဆွေးနွေး မေးမြန်းခြင်း၊ ဤတရားလေးပါးကိုလည်း မြတ်သော မင်္ဂလာ ဟူ၍ သင် မှတ်သားဦးလော့ (ခန္တီစ သောဝစဿတာ၊သမဏာနဉ္စ ဒဿနံ၊ကာလေန ဓမ္မသာကစ္ဆာ၊ဧတံ မင်္ဂလ မုတ္တမံ”ဟူ၍**ဗုဒ္ဓမြတ်စွာဘုရား**ကမိန့်ဆိုခဲ့သည်။

မင်္ဂလသုတ် သည်  ဗုဒ္ဓ မြတ်စွာဘုရား ၏ လူမှုကျင့်ဝတ်များဆိုင်ရာ သဘောထားများကို လေ့လာလိုလျှင် ချန်လှပ်ထားခဲ့၍ မဖြစ်နိုင်သော သုတ္တန် လည်းဖြစ်သည်။ မင်္ဂလသုတ်ပါဠိတော်သည် ဘုန်းတော်ကြီးသင် ပညာရေးစနစ်၌ သင်ပုန်းကြီးပြီးလျှင်ပြီးချင်း **မဖြစ်မနေသင်ယူရသော သင်ခန်းစာ**လည်းဖြစ်သည်။ မြန်မာနိုင်ငံ တွင် နွေရာသီကျောင်းပိတ်ရက်များ၌ အခြေခံပညာကျောင်းသားများသည် ဘုန်းကြီးကျောင်းများ၌ ဖြစ်စေ၊ ဗုဒ္ဓကလျာဏယုဝအသင်း အစရှိသော ဘာသာရေးအသင်းများမှ ဦးစီးဖွင့်လှစ်သည့် သင်တန်းများမှာဖြစ်စေ လေ့လာသင်ယူကြသည်။  မင်္ဂလာတရား ၃၈-ပါး တွင် ခန္တီစ မင်္ဂလာ- နေရာတိုင်း၌ သည်းခံရခြင်း သည် မင်္ဂလာတရားဖြစ်ကြောင်း ပါဝင်သည်။ မင်္ဂလာတရား (၃၈) ပါးကို ဗုဒ္ဓမြတ်စွာအား သိကြားမင်းက မထင်မရှား နတ်သားအသွင်ကို ဆောင်ယူလျှက် သဝတ္ထိပြည်၊ ဇေတဝန် ကျောင်းတော်၌ အကာလ ည အခါတွင် တောင်းပန် လျှောက်ထားမှု ကြောင့် လူ၊ နတ်၊ ဗြဟ္မာ Gods တို့၏ အကျိုးငှာ ဟောကြားတော် မူခဲ့ခြင်း ဖြစ်သည်။ လူသားတိုင်း သည်းခံခြင်းတရား ပြည့်စုံနိုင်စေရန် လူသားတိုင်း မေတ္တာ  တရားတို့ကို ဖြည့်ဆည်းထားရန် လိုအပ် ပါသည်၊၊  ဗုဒ္ဓ မြတ်စွာဘုရား နှင့် ဗုဒ္ဓဘာသာ ၏  ပါရမီဆယ်ပါး တွင်  ခန္တီ ပါရမီ (သည်းခံခွင့်လွှတ်မှုကို ဖြည့်ကျင့်ခြင်း) ပါဝင်သည်၊၊  နာယက ပြုလုပ်သူတို့ လိုက်နာရမည့် နာယကဂုဏ် ၆-ပါး နှင့် မင်းကျင့်တရား (၁၀)ပါး တွင် သည်းခံခြင်း(ခေါ်) ခန္တီတရားများ ထားရှိရခြင်းပါဝင်သည်၊၊

## ပြင်ပလင့်ခ်များ 
* ဗုဒ္ဓဘာသာအကြောင်း
* ဒေါက်တာ မင်းတင်မွန် ၏ ဗုဒ္ဓဘာသာအကြောင်း 
*  မြို့မ-မြင့်ကြွယ် ၏ အမြင့်မြတ်ဆုံးသော မြတ်စွာဘုရား 
*မြို့မ-မြင့်ကြွယ် ၏ Buddhism Is a Real True Scientific Religion because.. 

## ကျမ်းကိုး
ဦးသန့်ကျွန်း

ကမ္ဘာ့ကုလသမဂ္ဂအတွင်းရေးမှူးအဖြစ် ဆောင်ရွက်ခဲ့သူ မြန်မာနိုင်ငံသား ဦးသန့်အား ဂုဏ်ပြုထားသည့် ဦးသန့်ကျွန်းသည် အမေရိကန်နိုင်ငံ၊ နယူးယောက်စီတီးမြို့၏ အရှေ့ဘက်မြစ် (East River) အတွင်းမှာရှိသော ကျွန်းငယ်လေးဖြစ်သည်။ အတိအကျ ပြောရလျှင် ကုလသမဂ္ဂရုံးချုပ်နှင့် ဂမ့်တရီပလာဇာ စတိပ် Gantry Plaza State ပန်းခြံကြား၌ရှိသော အရှေ့ဘက်မြစ်အတွင်းမှ ကျွန်းငယ်လေး ဖြစ်ပေသည်။ ထိုကျွန်းသည် အမှန်မှာ သဘာဝကျွန်း မဟုတ်ပဲ လူလုပ်ကျွန်းသာဖြစ်သည်။ ၁၉၈ဝ-ခုနှစ်နှောင်းပိုင်းက ဂျာမနီလူမျိုး အမေရိကန်ရောက် စီးပွားရေးလုပ်ငန်းရှင် ဝီလီယံ စတိန်းဝေးမှ ပြုလုပ်ဖန်တီးခဲ့ခြင်း ဖြစ်သည်။ မြစ်တစ်ဖက်ကမ်းနှင့် တစ်ဖက်ကမ်း ရေအောက်ဖြတ်ရထားလှိုဏ်ဂူ ဆောက်ရန် ပြုလုပ်ခြင်း ဖြစ်ပေသည်။ ယင်းအစီအစဉ်ကြောင့် ကျွန်းငယ်လေးကိုပါ လုပ်ဖြစ်ခဲ့ခြင်း ဖြစ်ပေသည်။ ထို့ပြင် ယင်းကျွန်းကလေးဆီသို့ ရေပေါ်မှလည်း ကောင်း၊ လိုဏ်ဂူထဲမှလည်းကောင်း အရောက်သွားနိုင်အောင် ပြုလုပ်ထားသည်။ ယင်းကုန်းမြေလေးကို ၁၉၇၇-ခုနှစ်ရောက်မှ ကျွန်းတစ်ခုအဖြစ် ကုလသမဂ္ဂဝန်ထမ်းများ၏ အားထားလေးစား သော ဒဿနပညာရှင်၊ ဂုရု Sir Chinmoyက ဦးဆောင်ပြီး အတည်ပြုပေးလိုက်ခြင်း ဖြစ်သည်။ 

Sir Chinmoyသည် ကုလသမဂ္ဂ အထွေထွေ အတွင်းရေးမှူးချုပ် အဖြစ် တာဝန်ထမ်း ဆောင်ခဲ့သော ဦးသန့်၏ အရင်းနှီးဆုံး မိတ်ဆွေတစ်ဦးလည်း ဖြစ်ပေသည်။ ထို့ကြောင့် Sir Chinmoy ကိုယ်တိုင်က ယင်းကျွန်းကို ဦးသန့်ကျွန်း (U Thant Island)ဟု အမည်ပေးလိုက်ပါသည်။ ယခင်အမည်မှာ Belmont ကျွန်းဖြစ်သည်။ အရွယ်အစားအား ပေ ၁ဝဝx၂ဝဝ ပတ်လည်သာရှိသော ထိုကျွန်းကို ကမ္ဘာ့အထူး ဆန်းဆုံးကျွန်း ဆယ်ခုစာရင်းထဲတွင် ထည့်သွင်းခဲ့ပေသည်။ အမေရိကန်နိုင်ငံရှိ အသေးငယ်ဆုံးကျွန်းလည်း ဖြစ်ပေသည်။ ၁၉၉၉-ခုနှစ်တွင် နယူးယောက်တိုင်းမ်မဂ္ဂဇင်းမှ ၃ဝ-ရာစု၌ ပျောက်ကွယ်သွားမယ့် ကျွန်းဟုဖော်ပြခဲ့သည်။ ကုန်းပေါ်မှာ ငှက်များ၊ ရေအောက်မှာ ရေမှော်ရေညှိများတွယ်ပြီး လှပနေသော ဦးသန့်ကျွန်းလေးသည် ကမ္ဘာသိ ထူးဆန်းကျွန်းငယ်လေး တစ်ခုအ ဖြစ် တည်ရှိနေလေသည်။

## ကိုးကား
မေတ္တေယျဘုရား

**အရိမေတ္တေယျဘုရားဗုဒ္ဓမြတ်စွာဘုရား**သည် ဗုဒ္ဓဘာသာ၌ နောင်ပွင့်လတ္တံ့သော ဗုဒ္ဓဘုရားတစ်ဆူဖြစ်လေသည်။ ဤဘဒ္ဒကမ္ဘာတွင် ကကုသန် ဗုဒ္ဓမြတ်စွာဘုရား၊ ကောဏဂုံ ဗုဒ္ဓမြတ်စွာဘုရား၊ ကဿပ ဗုဒ္ဓမြတ်စွာဘုရား၊ ဂေါတမ ဗုဒ္ဓမြတ်စွာဘုရား ဟူ၍  ဗုဒ္ဓမြတ်စွာဘုရား(၄) ဆူ  ပွင့်တော်မူခဲ့ပြီး ဖြစ်သည်။ ဤဘဒ္ဒကမ္ဘာတွင် ပဉ္စမမြောက် ဗုဒ္ဓမြတ်စွာဘုရားအဖြစ် အရိမေတ္တေယျဗုဒ္ဓမြတ်စွာဘုရားသည် ပွင့်တော်မူလတ္တံ့ဖြစ်သည်။ အရိမေတ္တယျမြတ်စွာဘုရားသည် ဤဘဒ္ဒကမ္ဘာအတွင်း ငါးကြိမ်မြောက် ပွင့်တော်မူလတ္တံ့သော ဘုရားရှင်ဖြစ်သည်။

အရိမေတ္တေယျမြတ်စွာဘုရားကို အရိမေတ္တေယျ (အရိယ မေတ္တယျ) ဟု ခေါ်ကြသည်။

## ဘုရားဆုကိုတောင်းခြင်း 
လွန်လေပြီးသောအတိတ်က ကပ်ကမ္ဘာတစ်ခုတွင် **သိရိမနတ ဘုရား** ပွင့်တော်မူခဲ့သည်။ ထိုမြတ်စွာဘုရားလက်ထက်တော်တွင် မေတ္တေယျဘုရားသည် သင်္ခ မည်သော စကြဝတေးမင်း ဖြစ်ခဲ့သည်။ တစ်နေ့သောအခါ ထိုစကြဝတေးမင်းသည် သာမဏေတစ်ပါးနှင့် တွေဆုံခဲ့သည်။ ထိုသာမဏေသည် မြတ်စွာဘုရားရှင် ပုဗ္ဗာရုံကျောင်းတော်၌ သီတင်းသုံးနေတော်မူသည်ကိုလျှောက်သောအခါ သင်္ခသည် သာမဏေအား မင်းအရာကိုအပ်ပြီး ဘုရားရှိရာအရပ်သို့ သွားလေသည်။

ထိုသို့သွားသောအခါ ပင်ပန်းကြီးစွာဖြစ်၍ ထိုမြတ်စွာဘုရားထံသို့ မရောက်မည်ကို စိုးရိမ်လေ၏။ ထိုစဉ် သိရိမနတ ဘုရားသည် ဒိဗ္ဗစက္ခုဉာဏ်တော်ဖြင့် ဆင်ခြင်တော်မူသောအခါ ထိုစကြဝတေးမင်း၏အဖြစ်ကိုမြင်၍ မြတ်စွာဘုရားသည် လှည်းသမားလူအိုအသွင် ဖန်ဆင်း၍ခေါ်‌ဝောာ်မူခဲ့လေသည်။

ကျောင်းသို့ရောက်သော် မြတ်စွာဘုရားသည် တရားကို‌ ဟောတော်မူလေ၏။ ထိုအခါ သင်္ခစကြဝတေးမင်းသည် မိမိ၏ဦးခေါင်းကို လက်သည်းဖြင့်ဖြတ်၍ ဘုရားဆုကို တောင်း၍ အလှူပြုပြီးနတ်ရွာစံသွားခဲ့သည်။

## ဗုဒ္ဓဝင်
ကေတုမတီပြည်မှ သင်္ခစကြာမင်း၏ ပုရောဟိတ် သုဗြဟ္မာပုဏ္ဏားနှင့် ဗြဟ္မဝတီပုဏ္ဏေးမတို့၏ သားတော်ဖြစ်လတ္တံ့။ 

အရွယ်ရောက်သော် စန္ဒမုခီ အမည်ရှိသော မင်းသမီးနှင့် လက်ထက်ထိမ်းမြားလတ္တံ့။ သားတော်ဗြဟ္မဝဒ္ဓနတစ်ပါး ဖွားမြင်ပြီးနောက် လောကီစည်းစိမ်ကို ပယ်စွန့်ကာ ပြာသာဒ်ယာဉ်ဖြင့်တောထွက်တော်မူလတ္တံ့။

၇ ရက်ကြာမျှ ဒုက္ကရစရိယာ ကျင့်တော်မူပြီးနောက် ကံ့ကော်ဗောဓိပင်ရင်းဝယ် သဗ္ဗညုတဉာဏ်ကိုရ၍ ဘုရားဖြစ်တော်မူလတ္တံ့။ ထိုမြတ်စွာဘုရား၏ အဂ္ဂသာဝက ၂ ပါးကား အသောကမထေရ်နှင့် ဗြဟ္မဒေဝမထေရ်ဖြစ်လတ္တံ့။ အဂ္ဂသာဝိကာ ၂ ပါးကားပဒုမာထေရီနှင့် သုမနထေရီဖြစ်လတ္တံ့။ အလုပ်အကျွေးကား သီဟမထေရ် ဖြစ်လတ္တံ့။

ထိုမြတ်စွာဘုရား၏ ဉာဏ်တော် အမြင့်ကား 80တောင် မြင့်လတ္တံ့။ သက်တော် ရှစ်သောင်းနေရလတ္တံ့။ ထိုမြတ်စွာဘုရား၏ သာသနာသည် အနှစ်သုံးသိန်း

ေခြာက်ေသာင်းတိုင် တည်လတ္တံ့။

## ကိုးကား 
## မှတ်စု
မိုးစက်ဝိုင်

**မိုးစက်ဝိုင်** (၁၉၈၈-ခုနှစ်၊ မေလ (၂၀)ရက်၊ ရန်ကုန်မြို့ဖွား)သည် မြန်မာနိုင်ငံ အလှမယ်ကိုယ်စားပြု မယ်စကြဝဠာ မြန်မာဆုကို ၂၀၁၃ခုနှစ်တွင်ရှိခဲ့သူဖြစ်သည်။ သူမသည်  မော်စကိုမြို့၊ ရုရှားနိုင်ငံတွင်ကျင်းပမည့် မယ်စကြဝဠာ ၂၀၁၃ ပြိုင်ပွဲကို မြန်မာနိုင်ငံကိုယ်စားပြု ဝင်ရောက်ယှဉ်ပြိုင်မည်ဖြစ်သည်။ ၁၉၆၁-ခုနှစ် မယ်စကြဝဠာ ပြိုင်ပွဲပြီးကတည်းက အခုအချိန်အထိ ယှဉ်ပြိုင်ခြင်းမရှိပဲ မိုးစက်ဝိုင်သည် ယခု ၂၀၁၃-ခုနှစ် မယ်စကြဝဠာ ပြိုင်ပွဲတွင် ပထမဦးဆုံး မြန်မာနိုင်ငံကိုယ်စားပြု ယှဉ်ပြိုင်ခဲ့သည့် အမျိုးသမီးဖြစ်သည်။ အရင် မယ်စကြဝဠာနောက်ဆုံးပြိုင်ပွဲတွင် ဗမာဟူသောအမည်ဖြင့် ယှဉ်ပြိုင်ခဲ့ရာမှ သူမသည် ယခု မြန်မာဆိုသောနာမည်ဖြစ် ဝင်ရောက်ယှဉ်ပြိုင်ရမည်ဖြစ်သည်။

## ဘဝအစောပိုင်း
မိုးစက်ဝိုင်သည် ၁၉၈၈-ခုနှစ်၊ မေလ (၂၀)ရက်၊ ရန်ကုန်မြို့၊ မြန်မာနိုင်ငံတွင် မွေးဖွားခဲ့သည်။ သူမသည် ဒဂုံ တက္ကသိုလ်မှ အင်္ဂလိပ်စာမေဂျာဖြစ် ကျောင်းပြီးခဲ့သည်။ ထို့နောက် အမေရိကန်ပြည်ထောင်စု၊ ကာလီဖိုးနီးယား လူတရန် တက္ကသိုလ်မှ စီးပွားစီမံပညာဖြင့် ပညာရေးဆက်ခဲ့၍ စီးပွားစီမံဘွဲ့ကို ရရှိခဲ့သည်။ 
 
## ပြိုင်ပွဲများ
၂၀၀၉-ခုနှစ်တွင် မိုးစက်ဝိုင်သည် တရုတ်အမည်(ရန်ရှင်းရုန့် - 楊鑫榮)ဖြင့် တရုတ်နိုင်ငံ ဒေသသတင်းစာဖြစ်သော ရွှေဇာမဏီမှ ဦးစီးကျင်းပသော တရုတ် - မြန်မာ အလှမယ်ပြိုင်ပွဲတွင် ဒုတိယဆုကို ရရှိခဲ့သည်။

### မယ်စကာဝဠာ မြန်မာ ၂၀၁၃
မိုးစက်ဝိုင်သည် ၂၀၁၃-ခုနှစ်၊ အောက်တိုဘာလ (၃)ရက်၊ အမျိုးသားကဇာတ်ရုံ၊ ရန်ကုန်မြို့၊ မြန်မာနိုင်ငံတွင် ကျင်းပသော မယ်စကြဝဠာ မြန်မာ ၂၀၁၃ ပြိုင်ပွဲကြီးကို ဝင်ရောက်ယှဉ်ပြိုင်ခဲ့သည်။ ထိုပြိုင်ပွဲကို Hello Madam မီဒီယာအဖွဲ့မှ ဦးစီး၍ကျင်းပခဲ့သည်။ ထိုပြိုင်ပွဲသည် ၁၉၆၁-ခုနှစ် ကတည်းက ကျင်းပခြင်းမရှိ၍ ယခုအချိန်မှ ပြန်လည်ကျင်းပသော ပထမဦးဆုံးသော ပြိုင်ပွဲကြီး ဖြစ်သည်။ သူမသည် အသားရေအလှဆုံးဆုနှင့် အကျော်ကြားဆုံးဆုကို အင်တာနက်နှင့် SMS မတ်ဆေ့ဂျ်မှ မဲအများဆုံးရရှိခဲ့သည်။ သူမသည် မယ်စကြဝဠာ မြန်မာ ၂၀၁၃ ပြိုင်ပွဲကြီး အပြီးတွင် မယ်စကြဝဠာ မြန်မာ ၂၀၁၃ဆုကို ဆွတ်ခူးရရှိခဲ့သည်။

## အငြင်းပွားမှု
တရုတ်နိုင်ငံ သတင်းစာတွင် မိုးစက်ဝိုင်၏ တရုတ် - မြန်မာ အလှမယ်ပြိုင်ပွဲတွင် ပါဝင်မှုကို ကြေညာပြီးနောက် အချို့သော မြန်မာမီဒီယာများက သူမ၏ မျိုးရိုးနဲ့ ပတ်သတ်၍ မေးခွန်းထုတ်ခဲ့သည်။ မြန်မာနိုင်ငံဖွား တရုတ်လူမျိုးတစ်ယောက်မှ မြန်မာနိုင်ငံကိုယ်စားပြု အလှမယ်အနေဖြင့် ယှဉ်ပြိုင်သင့်မသင့်ကို မေးခွန်းထုတ်စရာ ဖြစ်ခဲ့သည်။  မယ်စကြဝဠာ မြန်မာ ၂၀၁၃ ပြိုင်ပွဲကြီးကို ဦးစီး၍ကျင်းပသော Hello Madam မီဒီယာအဖွဲ့မှ ပြောရေးဆိုခွင့်ရသူ တစ်ဦးမှ သူမသည် မြန်မာနိုင်ငံသား ဖြစ်ကြောင်းကို ဖော်ပြခဲ့သည်။ ပြီးတော့ သူမ၏ မိဘများမှာ ရှမ်းပြည်နယ် မြောက်ပိုင်း၊ နမ့်ခမ်းမြို့ ဇာတိဖြစ်၍ ရှမ်း - ဗမာ လူမျိုးများဖြစ်ကြောင်းကိုလည်း ရှင်းလင်းခဲ့သည်။
ဗယ်လ်ပါရိုင်ဆိုမြို့

File:Valparaiso City.JPG|
|
File:Cerro Concepcion.jpg|
File:Palacio Baburizza Valparaíso.JPG|
File:Palacio de Tribunales de Valparaíso.jpg|
ဝေါ့လ်ဒစ္စနီဖျော်ဖြေရေးခန်းမ

ဝေါ့လ်ဒစ္စနီ ဖျော်ဖြေရေးခန်းမကြီး(Walt Disney Concert Hall) သည် အမေရိကန်ပြည်ထောင်စု၊ ကယ်လီဖိုးနီးရားပြည်နယ်၊ လော့စ်အင်္ဂျလိစ် မြို့တွင် တည်ရှိသော ဖျော်ဖြေရေး ခန်းမကြီးတစ်ခုဖြစ်သည်။ ထို့ပြင် လော့အင်္ဂျလိစ် ဖေလ်ဟာမိုနစ်ခ် တေးဂီတအဖွဲ့ကြီး (Los Angeles Philharmonic orchestra) တည်နေရာလည်းဖြစ်သည်။ ထိုခန်းမကြီးတွင် ထိုင်ခုံပေါင်း ၂, ၂၆၅ ခုရှိသည်။ 

ယင်းအဆောက်အဦးကြီးကို ဒီဇိုင်နာ ဖရန့် ဂရေ( Frank Gehry) က ရေးဆွဲပေးခဲ့ပြီး ၂၀၁၃ ခုနှစ်တွင် စတင်ဖွင့်လှစ်ခဲ့သည်။ ထိုအဆောက်အဦးရှိ Acoustics အခန်းများမှာ အလွန့်အလွန် ခမ်းနားလှသည်။ ထိုခမ်းမကြီးတွင် ရှိသော ပြွန်ချောင်းများနှင့် အော်ဂင်ကြီးမှာ အလွန်ကြီးမားပြီး ထိုအော်ဂင်ကြီးကို ဂျာမန် အော်ဂင်ပညာရှင် Caspar Glatter-Götz က တည်ဆောက်ခဲ့ကြပြီး ပြွန်ပေါင်း ၆, ၁၂၅ ခုရှိလေသည်။
ပြွန်အော်ဂင်

ပြွန်အော်ဂင် သို့မဟုတ် ပိုက်အော်ဂန် (pipe organ) သည် ခလုတ်များဖြင့် တီးခတ်ရသော တူရိယာတစ်မျိုးဖြစ်ပြီး ပိုက်များတလျှောက် လေမှုတ်ထုတ်ခြင်းဖြင့် အသံကို ပြုလုပ်ပေးသည်။ ယင်းအော်ဂင်တွင် မန်နူအယ် (Manual) ခေါ် ကီးဘုတ်ခလုတ်အလွှာ သုံးလွှာပါရှိတတ်သည်။ အော်ဂင်တီးသူသည် ခြေနှင့် လက်နှစ်မျိုးစလုံး အသုံးပြုပြီး တီးခတ်ရသည်။ လက်ချောင်းများမှာ ခလုပ်များကို နိုပ်ရပြီး ခြေမှာ ပီးတယ် (Pedals) ဟုခေါ်သည့် ကရိယာတစ်မျိုးကို အသုံးပြုပြီး ဂီတသင်္ကေတများကို တီးခတ်ရလေသည်။
ဆပ်ဂျက်စ် ၃၉ ဂရစ်ပင်

**ဆပ်ဂျက်စ် ၃၉ ဂရစ်ပင်** () သည် စတုတ္ထမျိုးဆက် တိုက်လေယာဉ်တစ်မျိုးဖြစ်သည်။ 
ထိုလေယာဉ်ကို ဆွီဒင် လေကြောင်းကုမ္ပဏီမှတည်ဆောက်ခဲ့ပြီး ဆွီဒင်လေတပ်တွင်အသုံးပြုသည်။ ဆွီဒင်ကာကွယ်ရေးဝန်ကြီးဌာန၏ တိုက်လေယာဉ်သစ်တည်ဆောက်ရေးအတွက် ဆုံးဖြတ်ချက်ချခဲ့ပြီး ဆွီဒင် ပါလီမန်က ၁၉၈၂ ခုနှစ်က အတည်ပြုပေးခဲ့သည်။ 

ဂရစ်ပင် သည် တိုက်လေယာဉ်၊ တိုက်ခိုက်ရေးနှင့် ထောက်လှမ်းရေးတာဝန်များကို ပျံသန်းချိန်အတွင်းပြောင်းလဲအသုံးပြုနိုင်သော ပထမဦးဆုံးသော ဘက်စုံသုံး တိုက်ခိုက်ရေး လေယာဉ်တစ်စင်းဖြစ်သည်။ အမဲလိုက်ခြင်း ဟူသောအဓိပ္ပာယ်ဖြင့် လေကြောင်း ပစ်မှတ်များ၊ တိုက်ခိုက်ခြင်းဟူသောအဓိပ္ပာယ်ဖြင့် မြေပြင်နှင့် ရေပြင်ပစ်မှတ်များ၊ ထောက်လှမ်းရေးဟူသော အဓိပ္ပာယ်ဖြင့် ဓာတ်ပုံနှင့် ရုပ်သံများရယူခြင်း စသည်တို့ကို စွမ်းဆောင်ပေးနိုင်သည့် Gripen ဟူသောအမည်ကို ၁၉၈၀ ခုနှစ်အစောပိုင်းကပင် သတ်မှတ်ထားခဲ့သည်။ 

ထိုတိုက်ခိုက်ရေးယာဉ်တွင် ပါဝင်သည် ဖွဲ့စည်းပုံများကို ဆွီဒင်လေတပ်တွင် နှစ်ပေါင်းများစွာတည်ရှိခဲ့ပြီးဖြစ်သည်။ များမကြာမီဆွီဒင်အစိုးရ၏ ဆုံးဖြတ်ချက်များက ဂရစ်ပင် အီး (Gripen E)အတွက် နောက်ဆုံးပေါ် စနစ်များ ဆည်းပူးစေပြီး ဖေဖော်ဝါရီတွင် Saab ကုမ္ပဏီသည် အစိုးရကာကွယ်ရေးပစ္စည်းအဖွဲ့နှင့် ဂရစ်ပင် အီး တိုးတက်ရေးနှင့် ပြုပြင်မွမ်းမံခြင်းသဘောတူစာချုပ်ချုပ်ဆိုခဲ့သည်။

## မှတ်စု 
## ကိုးကား 
ကဏ္ဍ:တိုက်လေယာဉ်
မိန်းဖရိန် ကွန်ပျူတာ

**မိန်းဖရိန် ကွန်ပျူတာ**ဟူသည်မှာ အဖွဲ့အစည်းကြီးများအတွက် စွမ်းဆောင်ရည် မြင့်မားသည့်ကွန်ပျုတာများဟု ယေဘုယျအားဖြင့် ခေါ်ဆိုနိုင်သည်။ ယင်းကဲ့သို့ ကြီးမားသော ကွန်ပျူတာများကို ၁၉၆၀ ခုနှစ်များတွင် စတင်တည်ဆောက်ခဲ့သည်။
သူတို႔ပမာဏသည္ေဒတာအမ်ညႀကီးကို သိမ္းတည္းေပးႏိုင္ေပသည္